title: 2013/303/EU: Neuvoston päätös, annettu 29 päivänä toukokuuta 2013 , Euroopan unionin ja Norsunluurannikon tasavallan välisessä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan (2013–2018) allekirjoittamisesta unionin puolesta ja sen väliaikaisesta soveltamisesta

text:
               22.6.2013

               FI

               Euroopan unionin virallinen lehti

               L 170/1

         NEUVOSTON PÄÄTÖS,
   annettu 29 päivänä toukokuuta 2013,
   Euroopan unionin ja Norsunluurannikon tasavallan välisessä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan (2013–2018) allekirjoittamisesta unionin puolesta ja sen väliaikaisesta soveltamisesta
   (2013/303/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto antoi 17 päivänä maaliskuuta 2008 asetuksen (EY) N:o 242/2008 Euroopan yhteisön ja Norsunluurannikon tasavallan välisen kalastuskumppanuussopimuksen tekemisestä (1), jäljempänä ’kumppanuussopimus’.

               (2)

               Koska kumppanuussopimukseen liittyvän nykyisen pöytäkirjan voimassaolo päättyy 30 päivänä kesäkuuta 2013, neuvosto on valtuuttanut komission neuvottelemaan uuden pöytäkirjan, jossa unionin aluksille myönnetään kalastusmahdollisuuksia Norsunluurannikon tasavallan suvereniteettiin tai lainkäyttövaltaan kalastuksen osalta kuuluvilla vesillä, jäljempänä ’uusi pöytäkirja’. Neuvottelujen päätteeksi uusi pöytäkirja parafoitiin 9 päivänä tammikuuta 2013.

               (3)

               Unionin alusten kalastustoiminnan jatkumisen varmistamiseksi uudessa pöytäkirjassa määrätään, että uutta pöytäkirjaa sovelletaan väliaikaisesti 1 päivästä heinäkuuta 2013.

               (4)

               Uusi pöytäkirja olisi allekirjoitettava ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja Norsunluurannikon tasavallan välisessä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehty pöytäkirja (2013–2018), jäljempänä ’uusi pöytäkirja’, unionin puolesta sillä varauksella, että mainitun pöytäkirjan tekeminen saatetaan päätökseen.
   Uuden pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa uusi pöytäkirja unionin puolesta.
   3 artikla
   Uutta pöytäkirjaa sovelletaan sen 13 artiklan mukaisesti väliaikaisesti 1 päivästä heinäkuuta 2013, kunnes sen tekemistä varten tarvittavat menettelyt on saatettu päätökseen.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 29 päivänä toukokuuta 2013.

            Neuvoston puolesta

            Puheenjohtaja

         R. BRUTON

      (1)  EUVL L 75, 18.3.2008, s. 51.
    ---documentbreak---

               22.6.2013

               FI

               Euroopan unionin virallinen lehti

               L 170/1

         PÖYTÄKIRJA
   Euroopan unionin ja Norsunluurannikon tasavallan välisessä sopimuksessa määrättyjen kalastusmahdollisuuksien ja taloudellisen korvauksen vahvistamisesta (2013–2018)
   1 artikla
   Soveltamiskausi ja kalastusmahdollisuudet
   1.   Sopimuksen 5 artiklan nojalla myönnetyt kalastusmahdollisuudet ovat 1 päivänä heinäkuuta 2013 alkavalla viiden (5) vuoden kaudella seuraavat:
   Laajasti vaeltavat kalalajit (vuonna 1982 allekirjoitetun Yhdistyneiden kansakuntien yleissopimuksen liitteessä 1 luetellut lajit);

               —

               nuottaa käyttävät tonnikalan pakastusalukset: 28 alusta,

               —

               pintasiima-alukset: 10 alusta.

         2.   Edellä olevaa 1 kohtaa sovelletaan, jollei tämän pöytäkirjan 5 ja 6 artiklassa toisin määrätä.
   3.   Euroopan unionin jäsenvaltion lipun alla purjehtivat alukset, jäljempänä ’EU:n alukset’, voivat harjoittaa kalastustoimintaa Norsunluurannikon kalastusalueella ainoastaan, jos niillä on Norsunluurannikon tämän pöytäkirjan mukaisesti myöntämä voimassaoleva kalastuslisenssi.
   2 artikla
   Taloudellinen korvaus – maksamista koskevat yksityiskohtaiset säännöt
   1.   Kalastuskumppanuussopimuksen 7 artiklassa tarkoitetuksi taloudelliseksi korvaukseksi 1 artiklassa tarkoitetulla ajanjaksolla vahvistetaan 680 000 euroa.
   2.   Taloudellinen korvaus sisältää

               a)

               6 500 tonnin vuosittaista viitesaalismäärää vastaavan vuosittaisen 422 500 euron suuruisen määrän Norsunluurannikon kalastusalueelle pääsystä; ja

               b)

               257 500 euron vuosittaisen erityismäärän, joka osoitetaan Norsunluurannikon alakohtaisen kalastuspolitiikan tukemiseen ja täytäntöönpanoon.

         3.   Edellä olevaa 1 kohtaa sovelletaan, jollei tämän pöytäkirjan 3, 5, 6 ja 9 artiklassa ja kalastuskumppanuussopimuksen 12 ja 13 artiklassa toisin määrätä.
   4.   Jos EU:n alusten Norsunluurannikon kalastusalueilla pyytämien saaliiden kokonaismäärä ylittää viitesaalismäärän, taloudellisen korvauksen määrää korotetaan 65 eurolla kutakin ylimääräistä pyydettyä tonnia kohden. Euroopan unionin maksama vuotuinen kokonaismäärä ei kuitenkaan voi olla enempää kuin kaksi kertaa 2 kohdan a alakohdassa mainittu määrä (422 500 euroa). Jos EU:n alusten pyytämät määrät ovat yli kaksi kertaa vuosittaisen korvauksen kokonaismäärää vastaavien määrien suuruiset, tämän rajan ylittävän määrän osalta maksettava korvaus maksetaan seuraavana vuonna.
   5.   Edellä 1 kohdassa vahvistettu taloudellinen korvaus maksetaan ensimmäisenä vuonna 90 päivän kuluessa pöytäkirjan väliaikaisen soveltamisen alkamispäivästä ja seuraavina vuosina pöytäkirjan vuosipäivänä.
   6.   Norsunluurannikon viranomaisilla on yksinomainen toimivalta päättää 2 kohdan a alakohdassa tarkoitetun taloudellisen korvauksen kohdentamisesta.
   7.   Taloudellinen korvaus maksetaan yhdelle Norsunluurannikon valtionkassan pankkitilille, jonka viitetiedot Norsunluurannikon viranomaiset toimittavat vuosittain.
   3 artikla
   Vastuullisen kalastuksen edistäminen Norsunluurannikon vesillä
   1.   Euroopan unioni ja Norsunluurannikko hyväksyvät sopimuksen 9 artiklassa määrätyssä sekakomiteassa viimeistään 1 päivänä lokakuuta 2013 monivuotisen alakohtaisen ohjelman ja sen soveltamista koskevat yksityiskohtaiset säännöt, jotka sisältävät erityisesti

               a)

               vuosittaiset ja monivuotiset suuntaviivat, joiden mukaisesti 2 artiklan b alakohdassa tarkoitettu taloudellinen korvaus käytetään;

               b)

               vuosittain ja useamman vuoden aikana saavutettavat tavoitteet, joilla pyritään ottamaan tietyn ajan kuluessa käyttöön kestävä ja vastuullinen kalastus ottaen huomioon prioriteetit, jotka on esitetty Norsunluurannikon tasavallan kansallisessa kalastuspolitiikassa erityisesti laittoman, ilmoittamattoman ja sääntelemättömän kalastuksen (IUU-kalastus) seurannan, valvonnan ja torjunnan alalla;

               c)

               käytettävät kriteerit ja menettelyt, jotka mahdollistavat saavutettujen tulosten vuosittaisen arvioinnin.

         2.   Osapuolten on hyväksyttävä sekakomiteassa kaikki muutokset, joita ehdotetaan monivuotiseen alakohtaiseen ohjelmaan tai vuosittain toteutettaviin aloitteisiin myönnettävien erityismäärien käyttöön.
   3.   Osapuolet arvioivat monivuotisen alakohtaisen ohjelman täytäntöönpanon tulokset vuosittain sekakomiteassa. Osapuolet toteuttavat kyseistä seurantaa tarvittaessa tämän pöytäkirjan voimassaolon päättymisen jälkeen, kunnes 2 artiklan 2 kohdan b alakohdassa määrätty taloudellinen erityiskorvaus on käytetty kokonaan.
   4 artikla
   Tieteellinen ja tekninen yhteistyö vastuullisen kalastuksen alalla
   1.   Osapuolet sitoutuvat edistämään vastuullista kalastusta Norsunluurannikon vesillä syrjimättä mitään näillä vesillä olevia laivastoja.
   2.   Euroopan unionin ja Norsunluurannikon viranomaisten on tämän pöytäkirjan keston ajan tehtävä yhteistyötä seuratakseen kalavarojen tilan kehitystä Norsunluurannikon kalastusalueella.
   3.   Osapuolet sitoutuvat edistämään vastuulliseen kalastukseen liittyvää yhteistyötä osa-alueen tasolla ja erityisesti Kansainvälisen Atlantin tonnikalojen suojelukomission (ICCAT) ja minkä tahansa muun toimivaltaisen alueellisen tai kansainvälisen organisaation puitteissa. Osapuolet sitoutuvat noudattamaan kaikkia ICCAT:n suosituksia.
   4.   Sopimuksen 4 artiklan mukaisesti osapuolet kuulevat toisiaan ICCAT:n antamien suositusten ja päätöslauselmien sekä parhaiden käytettävissä olevien tieteellisten lausuntojen perusteella sopimuksen 3 artiklassa määrätyssä sekakomiteassa toteuttaakseen, tarvittaessa mahdollisesti osa-alueen tasolla pidettävän tieteellisen kokouksen jälkeen ja yhteisestä sopimuksesta, kalavarojen kestävää hoitoa edistäviä toimenpiteitä, jotka koskevat EU:n alusten toimintaa.
   5.   Osapuolet tekevät yhteistyössä vahvistaakseen kalastuksen valvonta- ja tarkastusjärjestelmiä Norsunluurannikon tasavallassa.
   5 artikla
   Yhteisestä sopimuksesta toteutettava kalastusmahdollisuuksien tarkistaminen
   1.   Edellä 1 artiklassa tarkoitettuja kalastusmahdollisuuksia voidaan yhteisestä sopimuksesta lisätä 4 artiklan 4 kohdassa määrättyjen kuulemisten jälkeen sillä edellytyksellä, ettei tämä lisäys vahingoita Norsunluurannikon tasavallan kalavarojen kestävää hoitoa. Tällöin 2 artiklan 1 kohdassa tarkoitettua taloudellista korvausta korotetaan vastaavasti ja kyseessä oleva aika huomioiden.
   2.   Jos osapuolet sitä vastoin sopivat 1 artiklassa tarkoitettujen kalastusmahdollisuuksien vähentämisestä, taloudellista korvausta alennetaan vastaavasti ja kyseessä oleva aika huomioiden.
   3.   Kalastusmahdollisuuksien jakautumista eri alusluokkien kesken voidaan niin ikään tarkistaa osapuolten kuulemisen jälkeen ja niiden yhteisestä sopimuksesta noudattaen mahdollista 4 artiklan 4 kohdassa tarkoitetun tieteellisen kokouksen suositusta sellaisten kantojen hoidon suhteen, joihin tällainen uudelleenjako saattaa vaikuttaa. Osapuolet sopivat taloudellisen korvauksen vastaavasta mukautuksesta, jos se on perusteltua kalastusmahdollisuuksien uudelleenjaon vuoksi.
   6 artikla
   Uudet kalastusmahdollisuudet ja koekalastus
   1.   Jos EU:n kalastusalukset haluavat harjoittaa muuta kuin 1 artiklassa mainittua kalastustoimintaa, Euroopan unioni kuulee Norsunluurannikon tasavaltaa tällaiseen uuteen kalastustoimintaan mahdollisesti myönnettävän luvan osalta. Osapuolten on näissä kuulemisissa otettava huomioon asiaa koskevat tieteelliset lausunnot, erityisesti alueellisten kalastusjärjestöjen, kuten Itäisen Keski-Atlantin kalastuskomitean (CECAF), antamat lausunnot. Osapuolet sopivat tarvittaessa näihin uusiin kalastusmahdollisuuksiin sovellettavista edellytyksistä ja monivuotisten hoitosuunnitelmien täytäntöönpanosta. Tarvittaessa ne muuttavat tätä pöytäkirjaa ja sen liitettä.
   2.   Edellä 4 artiklan 4 kohdassa määrättyjen kuulemisten jälkeen osapuolet voivat sallia Norsunluurannikon kalastusalueella koekalastustoimenpiteitä, joiden tarkoituksena on testata uusien kalastuksien teknistä toteutettavuutta ja taloudellista kannattavuutta.

               2.1

               Tätä varten Euroopan unioni antaa Norsunluurannikon viranomaisille tiedoksi koekalastuslisenssejä koskevat hakemukset sellaisen teknisen aineiston perusteella, jossa täsmennetään

                           —

                           aluksen tekniset ominaisuudet,

                           —

                           aluksen päällystön asiantuntemus kyseisen kalastuksen suhteen,

                           —

                           toimenpiteen teknisiä parametreja koskeva ehdotus (kesto, pyydys, tutkimusalueet jne.).

               2.2

               Koekalastustoimenpide voi kestää enintään kuusi kuukautta. Siitä peritään Norsunluurannikon viranomaisten vahvistama maksu.

               2.3

               Aluksella on koko toimenpiteen ajan lippuvaltion tieteellinen tarkkailija ja Norsunluurannikon viranomaisten valitsema tarkkailija.

               2.4

               Koekalastustoimenpiteen puitteissa ja aikana saadut saaliit ovat varustajan omaisuutta.

               2.5

               Toimenpiteen yksityiskohtaiset tulokset toimitetaan sekakomitealle analyysia varten.

         7 artikla
   Sovellettavat kansallisen lainsäädännön säännökset
   1.   Norsunluurannikon vesillä toimivien EU:n kalastusalusten toimintaa säännellään Norsunluurannikon tasavallassa sovellettavalla lainsäädännöllä, paitsi jos sopimuksessa ja tässä pöytäkirjassa toisin määrätään.
   2.   Norsunluurannikon viranomaiset ilmoittavat Euroopan komissiolle hyvissä ajoin kaikista kalastusalan lainsäädäntöön tehdyistä muutoksista tai kyseisen alan uudesta lainsäädännöstä.
   3.   Euroopan unioni ilmoittaa Norsunluurannikon viranomaisille kaikista Euroopan unionin kaukaisilla vesillä toimivan laivaston kalastustoimintaan liittyvään lainsäädäntöön tehdyistä muutoksista tai kyseiseen kalastustoimintaan sovellettavasta uudesta lainsäädännöstä.
   8 artikla
   Pöytäkirjan täytäntöönpanon keskeyttäminen
   1.   Tämän pöytäkirjan soveltaminen voidaan keskeyttää jommankumman osapuolen aloitteesta sekakomiteassa käytyjen kuulemisten jälkeen, jos yhden tai useamman seuraavista edellytyksistä havaitaan täyttyvän:

               a)

               kalastuskumppanuussopimuksen 2 artiklan h alakohdassa määritellyt epätavalliset olosuhteet estävät kalastustoiminnan harjoittamisen Norsunluurannikon kalastusalueella;

               b)

               jommankumman osapuolen kalastuspolitiikan määrittelyä ja täytäntöönpanoa on muutettu merkittävästi, mikä vaikuttaa tämän pöytäkirjan määräyksiin;

               c)

               on käynnistetty Cotonoun sopimuksen 96 artiklassa määrättyjä neuvottelumenettelyjä mainitun sopimuksen 9 artiklassa määritellyn kaltaisten ihmisoikeuksien olennaisten ja perustavanlaatuisten osien rikkomisen johdosta;

               d)

               Euroopan unioni on laiminlyönyt 2 artiklan 2 kohdan a alakohdassa määrätyn taloudellisen korvauksen maksamisen muista kuin tämän pöytäkirjan 9 artiklassa määrätyistä syistä;

               e)

               osapuolten välillä syntyy vakava ja ratkaisematon erimielisyys tämän pöytäkirjan soveltamisesta tai tulkinnasta.

         2.   Pöytäkirjan soveltamisen keskeyttäminen muista kuin edellä 1 kohdan c alakohdassa mainituista syistä edellyttää, että asianomainen osapuoli ilmoittaa aikeestaan kirjallisesti viimeistään kolme kuukautta ennen päivää, jona kyseinen keskeytys tulisi voimaan. Pöytäkirjan soveltamisen keskeyttämistä 1 kohdan c alakohdassa esitetyistä syistä sovelletaan viipymättä sen jälkeen, kun keskeyttämispäätös on tehty.
   3.   Jos pöytäkirjan soveltaminen keskeytetään, osapuolet jatkavat neuvotteluja löytääkseen erimielisyyteen sovintoratkaisun. Kun ratkaisu löydetään, pöytäkirjaa aletaan jälleen soveltaa, ja taloudellisen korvauksen määrää alennetaan vastaavasti suhteessa pöytäkirjan soveltamisen keskeytymisen kestoon.
   9 artikla
   Taloudellisen korvauksen maksamisen keskeyttäminen ja tarkistaminen
   1.   Edellä 2 artiklan 2 kohdan a ja b alakohdassa tarkoitettua taloudellista korvausta voidaan tarkistaa tai se voidaan keskeyttää sekakomiteassa käytyjen neuvottelujen jälkeen, jos yhden tai useamman seuraavista edellytyksistä havaitaan täyttyvän:

               a)

               kalastuskumppanuussopimuksen 2 artiklan h alakohdassa määritellyt epätavalliset olosuhteet estävät kalastustoiminnan harjoittamisen Norsunluurannikon kalastusalueella;

               b)

               jommankumman osapuolen kalastuspolitiikan määrittelyä ja täytäntöönpanoa on muutettu merkittävästi, mikä vaikuttaa tämän pöytäkirjan määräyksiin;

               c)

               on käynnistetty Cotonoun sopimuksen 96 artiklassa määrättyjä neuvottelumenettelyjä mainitun sopimuksen 9 artiklassa määritellyn kaltaisten ihmisoikeuksien olennaisten ja perustavanlaatuisten osien rikkomisen johdosta.

         2.   Euroopan unioni voi tarkistaa tämän pöytäkirjan 2 artiklan 2 kohdan b alakohdassa määrättyä taloudellista korvausta tai keskeyttää sen maksamisen osittain tai kokonaan, jos kyseistä taloudellista korvausta ei ole pantu täytäntöön tai kun saadut tulokset eivät sekakomitean arvioinnin mukaan ole ohjelmien mukaisia.
   3.   Taloudellista korvausta aletaan jälleen maksaa osapuolten todettua yksimielisesti kuulemisten jälkeen, että 1 kohdassa tarkoitettuja tapahtumia edeltävä tilanne on palautunut ja/tai se on perusteltua 2 kohdassa tarkoitettujen rahoituksen toteuttamisen tulosten nojalla. Edellä 2 artiklan 2 kohdan b alakohdassa määrättyä taloudellista erityiskorvausta ei kuitenkaan voida maksaa, jos pöytäkirjan voimassaolon päättymisestä on kulunut kuusi kuukautta.
   4.   EU:n aluksille myönnetyt kalastusluvat voidaan keskeyttää samalla, kun 2 artiklan 2 kohdan a alakohdan mukaisen taloudellisen korvauksen maksaminen keskeytetään. Jos kalastuslupia aletaan jälleen soveltaa, niiden voimassaoloaikaa pidennetään kalastustoiminnan keskeytymistä vastaavalla ajalla.
   5.   Jos Euroopan unioni jättää suorittamatta 2 artiklan 2 kohdan a alakohdassa määrätyt maksut, Norsunluurannikon viranomaisten on ilmoitettava Euroopan unionille virallisesti maksun laiminlyönnistä, sanotun kuitenkaan rajoittamatta tämän artiklan 1 kohdan määräysten soveltamista. Euroopan unioni tekee aiheelliset tarkastukset ja suorittaa tarvittaessa maksun 60 työpäivän kuluessa virallisen pyynnön vastaanottamisesta.
   Ellei maksua suoriteta tai maksun laiminlyönnille esitetä asianmukaisia perusteluja kyseisessä määräajassa, Norsunluurannikon viranomaiset voivat keskeyttää pöytäkirjan soveltamisen 8 artiklan määräysten mukaisesti. Pöytäkirjaa aletaan jälleen soveltaa, kun kyseinen maksu on suoritettu.
   10 artikla
   Tiedonvaihdon sähköistäminen
   1.   Norsunluurannikon tasavalta ja Euroopan unioni sitoutuvat ottamaan mahdollisimman pian käyttöön järjestelmät, jotka ovat tarpeen kaikkien sopimuksen täytäntöönpanoon liittyvien tietojen ja asiakirjojen sähköiseen vaihtoon.
   2.   Asiakirjan sähköisen version katsotaan vastaavan kaikilta kohdiltaan asiakirjan paperiversiota.
   3.   Norsunluurannikon tasavalta ja Euroopan unioni ilmoittavat toisilleen viipymättä kaikista sähköisen järjestelmän toimintahäiriöistä. Sopimuksen täytäntöönpanoon liittyvät tiedot ja asiakirjat korvataan tällöin automaattisesti niiden paperiversioilla.
   11 artikla
   Tietojen luottamuksellisuus
   Norsunluurannikon tasavalta ja Euroopan unioni sitoutuvat siihen, että kaikkia EU:n aluksiin ja niiden kalastustoimiin liittyviä, sopimuksen yhteydessä saatuja tietoja käsitellään kaikkina aikoina huolellisesti luottamuksen ja tietosuojan periaatteiden mukaisesti.
   12 artikla
   Irtisanominen
   1.   Tämän pöytäkirjan irtisanomista varten asianomaisen osapuolen on ilmoitettava toiselle osapuolelle kirjallisesti aikeestaan irtisanoa pöytäkirja vähintään kuusi (6) kuukautta ennen päivää, jona irtisanominen tulee voimaan.
   2.   Edellä olevassa kohdassa tarkoitetun ilmoituksen lähettäminen avaa osapuolten väliset neuvottelut.
   13 artikla
   Väliaikainen soveltaminen
   Tätä pöytäkirjaa sovelletaan väliaikaisesti 1 päivästä heinäkuuta 2013.
   14 artikla
   Voimaantulo
   Tämä pöytäkirja tulee voimaan päivänä, jona osapuolet ilmoittavat toisilleen tätä varten tarvittavien menettelyjen saattamisesta päätökseen.

            Euroopan unionin puolesta

            Norsunluurannikon tasavallan puolesta

   LIITE

      Euroopan unionin alusten kalastustoiminnan harjoittamista koskevat edellytykset Norsunluurannikon kalastusalueella

   I   LUKU

      YLEISET MÄÄRÄYKSET

   1.   Toimivaltaisen viranomaisen nimeäminen
   Tämän liitteen soveltamiseksi ja jollei toisin määrätä, viittauksia Euroopan unionin (EU) tai Norsunluurannikon tasavallan toimivaltaiseen viranomaiseen pidetään

               —

               EU:n osalta viittauksina Euroopan komissioon tarvittaessa EU:n Norsunluurannikolla sijaitsevan edustuston välityksellä;

               —

               Norsunluurannikon tasavallan osalta viittauksina kalastuksesta vastaavaan ministeriöön.

         2.   Kalastusalue
   EU:n alukset voivat harjoittaa kalastustoimintaa vesillä, jotka sijaitsevat yli 12 meripeninkulman päässä perusviivoista, jollei jäljempänä olevassa 3 kohdassa toisin määrätä.
   3.   Alueet, joilla merenkulku ja kalastus on kiellettyä
   Norsunluurannikon tasavallan kalastuksesta vastaava ministeriö ilmoittaa varustamoille kalastuslisenssin antamisen yhteydessä niiden alueiden rajat, joilla merenkulku ja kalastus on kiellettyä. Ne ilmoitetaan myös EU:n edustustolle.
   4.   Pankkitili
   Norsunluurannikon tasavalta ilmoittaa ennen pöytäkirjan voimaantuloa EU:lle tiedot pankkitilistä, jolle EU:n alusten vastuulla oleva sopimuksen mukainen taloudellinen korvaus on maksettava. Pankkisiirtoihin liittyvät kustannukset ovat varustajien vastuulla.
   II   LUKU

      KALASTUSLUPIEN HAKEMISTA JA MYÖNTÄMISTÄ KOSKEVAT MUODOLLISUUDET

   Tämän liitteen määräysten soveltamiseksi ilmaus ”lisenssi” vastaa ilmausta ”kalastuslupa”, sellaisena kuin se määritellään Euroopan unionin lainsäädännössä.
   1.   Ennakkoedellytykset kalastuslisenssin saamiseksi – kelpoisuusehdot täyttävät alukset
   Ainoastaan kelpoisuusehdot täyttäville aluksille voidaan myöntää kalastuslisenssi Norsunluurannikon kalastusalueella. Alusten on tätä varten oltava merkittyinä EU:n kalastusalusrekisteriin.
   Jotta alukselle voidaan myöntää kalastuslisenssi, aluksen varustajalla, päälliköllä ja aluksella itsellään ei saa olla kalastuskieltoa Norsunluurannikolla. Niiden aseman Norsunluurannikon hallintoviranomaisiin nähden on oltava asianmukainen siten, että ne ovat täyttäneet kaikki aikaisemmat niiden Norsunluurannikolla tapahtuneeseen kalastustoimintaan liittyneet velvollisuutensa EU:n kanssa tehtyjen kalastussopimusten mukaisesti.
   2.   Lisenssihakemus
   EU:n toimivaltaiset viranomaiset toimittavat sähköisessä muodossa tai millä tahansa muulla turvallisella välineellä Norsunluurannikon kalastuksesta vastaavalle ministeriölle vähintään 30 työpäivää ennen lisenssille haetun voimassaoloajan alkamista hakemuksen jokaisen sellaisen aluksen osalta, joka haluaa harjoittaa sopimuksen nojalla kalastustoimintaa.
   Kalastuksesta vastaavalle ministeriölle esitettävät hakemukset on tehtävä lomakkeille, joiden malli on lisäyksessä 1.
   Kuhunkin lisenssihakemukseen on liitettävä seuraavat asiakirjat:

               —

               todistus kiinteän ennakkomaksun maksamisesta luvan voimassaoloajalta,

               —

               yksi värivalokuva aluksesta (sivulta nähtynä), apualuksista ja kalojen havaitsemisessa ilmasta käsin käytettävistä laitteista,

               —

               kuva ja yksityiskohtainen kuvaus käytettävistä pyydyksistä.

         Uusittaessa voimassa olevan pöytäkirjan mukaista lisenssiä sellaisen aluksen osalta, jonka tekniset ominaisuudet eivät ole muuttuneet, uudistamishakemukseen liitetään yksinomaan todistus maksun suorittamisesta.
   3.   Kiinteämääräinen maksu
   Lisenssimaksu on suoritettava Norsunluurannikon viranomaisten tämän liitteen I luvun 4 kohdan mukaisesti osoittamalle tilille.
   Lisenssimaksuihin sisältyvät kaikki kansalliset ja paikalliset verot ja maksut, lukuun ottamatta satamamaksuja ja palveluista aiheutuvia kustannuksia.
   4.   Alustava luettelo aluksista, joilla on lupa kalastaa
   Norsunluurannikko laatii alustavan luettelon kalastuslupaa hakeneista aluksista heti saatuaan kalastuslupahakemukset ja ilmoituksen ennakkomaksun maksamisesta. Luettelo toimitetaan viipymättä kalastuksen valvonnasta vastaavalle kansalliselle viranomaiselle ja EU:lle.
   EU toimittaa alustavan luettelon jäljennöksen laivanvarustajalle tai tämän edustajalle. Jos EU:n toimistot ovat kiinni, Norsunluurannikko voi toimittaa alustavan luettelon jäljennöksen suoraan laivanvarustajalle tai tämän edustajalle. Alusten sallitaan kalastaa heti, kun ne on merkitty alustavaan luetteloon. Alustavan luettelon jäljennös on säilytettävä aluksella, kunnes sille toimitetaan sen kalastuslupa.
   5.   Lisenssien myöntäminen
   Lisenssit myönnetään kaikkien alusten osalta 21 työpäivän kuluessa päivästä, jona Norsunluurannikon kalastuksesta vastaava ministeriö on saanut kaikki 2 kohdassa tarkoitetut asiakirjat. Lisenssit toimitetaan laivanvarustajille tai heidän edustajilleen Euroopan unionin Norsunluurannikolla sijaitsevan edustuston välityksellä.
   Lisenssit ovat voimassa yhden vuoden, ja ne voidaan uusia. Ne myönnetään kaudeksi, joka alkaa 1 päivänä heinäkuuta ja päättyy seuraavan vuoden 30 päivänä kesäkuuta.
   6.   Luettelo aluksista, jotka saavat kalastaa
   Lisenssin myönnettyään Norsunluurannikon tasavalta laatii viipymättä lopullisen luettelon aluksista, joilla on lupa kalastaa Norsunluurannikon alueella. Luettelo toimitetaan viipymättä kalastuksen valvonnasta vastaavalle kansalliselle viranomaiselle ja EU:lle, ja se korvaa edellä mainitun alustavan luettelon.
   7.   Lisenssin siirtäminen
   Lisenssi myönnetään aluskohtaisesti, eikä se ole siirrettävissä. EU:n pyynnöstä ja todistettavan ylivoimaisen esteen johdosta, esimerkiksi jos alus on menetetty tai joutuu olemaan pitkään paikoillaan vakavan teknisen vian takia, aluksen lisenssi kuitenkin korvataan uudella sellaiselle pöytäkirjan 1 artiklassa tarkoitetulle toiselle alukselle myönnettävällä lisenssillä, joka kuuluu samaan luokkaan kuin edellinen alus, jolloin uutta lisenssimaksua ei tarvitse maksaa. Tällaisessa tapauksessa on otettava huomioon näiden kahden aluksen yhteenlaskettu kokonaissaalis, kun saalismäärää lasketaan mahdollisen lisämaksun määrittämistä varten.
   Edellisen aluksen varustajan tai tämän edustajan on palautettava peruutettu lisenssi Norsunluurannikon kalastuksesta vastaavalle ministeriölle EU:n edustuston välityksellä.
   Uusi lisenssi tulee voimaan päivänä, jona laivanvarustaja palauttaa peruutetun lisenssin Norsunluurannikon kalastuksesta vastaavalle ministeriölle. Norsunluurannikolla sijaitsevalle EU:n edustustolle ilmoitetaan lisenssin siirtämisestä.
   8.   Lisenssin säilyttäminen aluksella
   Lisenssi on aina säilytettävä aluksella. Alusten sallitaan kuitenkin kalastaa heti, kun ne on merkitty tämän luvun 4 kohdassa mainittuun alustavaan luetteloon.
   III   LUKU

      LISENSSIEHDOT – MAKSUT JA ENNAKOT

   1.   Maksu vahvistetaan nuottaa käyttävien tonnikala-alusten ja pintasiima-alusten osalta 35 euroksi yhtä Norsunluurannikon kalastusalueella kalastettua tonnia kohti.
   2.   Lisenssit myönnetään sen jälkeen, kun toimivaltaisille kansallisille viranomaisille on maksettu seuraavat kiinteämääräiset summat:

               —

               5 390 euroa vuodessa nuottaa käyttävää tonnikala-alusta kohti, mikä vastaa 154 tonnista vuodessa maksettavia maksuja,

               —

               1 960 euroa vuodessa pintasiima-alusta kohti, mikä vastaa 56 tonnista vuodessa maksettavia maksuja.

         3.   Jäsenvaltioiden on ilmoitettava Euroopan komissiolle viimeistään kunkin vuoden 15 päivänä kesäkuuta kuluneen vuoden saaliit tonneina, siten kuin jäljempänä olevassa 6 kohdassa tarkoitetut tieteelliset laitokset ovat ne vahvistaneet.
   4.   Euroopan komissio vahvistaa viimeistään 31 päivänä heinäkuuta vuonna n + 1 edelliseltä vuodelta n suoritettavien maksujen lopullisen tilityksen kunkin laivanvarustajan laatimien ja pyyntitietojen vahvistamisesta vastaavien jäsenvaltioiden tutkimuslaitosten varmentamien saalisilmoitusten perusteella.
   5.   Tilitys toimitetaan samanaikaisesti tiedoksi Norsunluurannikon kalastuksesta vastaavalle ministeriölle ja laivanvarustajille jäsenvaltioiden välityksellä.
   6.   Jos lopullisessa tilityksessä vahvistettu summa on kalastusluvan saamiseksi maksettua kiinteämääräistä maksua suurempi, laivanvarustaja suorittaa loppumaksun 45 päivän kuluessa Norsunluurannikon tasavallalle, ellei tämä riitauta asiaa.
   7.   Jos lopullisessa tilityksessä vahvistettu määrä on pienempi kuin tämän jakson 2 kohdassa tarkoitettu ennakko, erotusta ei kuitenkaan palauteta varustajalle.
   IV   LUKU

      SAALISILMOITUSTEN JÄRJESTELMÄ

   1.   Kalastuspäiväkirja
   Sopimuksen nojalla kalastavan EU:n aluksen päällikön on pidettävä kalastuspäiväkirjaa, jonka kalastusluokkakohtainen malli on tämän liitteen lisäyksessä 3.
   Päällikön on täytettävä kalastuspäiväkirja jokaiselta päivältä, jonka alus on Norsunluurannikon kalastusalueella.
   Päällikön on kirjattava joka päivä kalastuspäiväkirjaan kunkin pyydetyn ja aluksella pidetyn, FAO:n kolmikirjaimisella koodilla merkityn lajin määrä kilogrammoina elopainoa tai tarvittaessa kappalemääränä. Päällikön on mainittava kunkin ensisijaisen lajin osalta myös se, että saaliita ei ole saatu. Päällikön on kirjattava kalastuspäiväkirjaan joka päivä tarvittaessa myös kunkin lajin mereen heitetyt määrät kilogrammoina elopainoa tai tarvittaessa kappalemääränä.
   Kalastuspäiväkirja on täytettävä selkeästi suuraakkosin, ja päällikön on allekirjoitettava se.
   Päällikkö vastaa kalastuspäiväkirjaan merkittyjen tietojen paikkansapitävyydestä.
   2.   Saalisilmoitukset
   Päällikön on ilmoitettava aluksen saaliit luovuttamalla kalastuksesta vastaavalle ministeriölle kalastuspäiväkirjansa, jotka liittyvät Norsunluurannikon kalastusalueella oloon. Hänen on lähetettävä sen jäljennös yhtäaikaisesti Norsunluurannikon valtameren tutkimuskeskukselle (CRO) ja jollekin seuraavista tutkimuslaitoksista:

               i.

               IRD (Institut de recherche pour le développement),

               ii.

               IEO (Instituto Español de Oceanografia),

               iii.

               INIAP (Instituto Nacional de Investigação Agrária e das Pescas).

         Kalastuspäiväkirjat on toimitettava seuraavien menettelyjen mukaisesti:

               i.

               jos alus poikkeaa jossakin Norsunluurannikon satamassa, kunkin kalastuspäiväkirjan alkuperäiskappale on luovutettava sen Norsunluurannikolla toimivalle paikalliselle edustajalle, joka toimittaa sen Norsunluurannikon viranomaisille, jotka antavat siitä kirjallisen vastaanottoilmoituksen;

               ii.

               jos alus poistuu Norsunluurannikon kalastusalueelta poikkeamatta sitä ennen jossakin Norsunluurannikon satamassa, kalastuspäiväkirja on lähetettävä 30 päivän kuluessa Norsunluurannikon kalastusalueelta poistumisesta jollakin seuraavista välineistä:

                           a)

                           mieluiten sähköpostitse,

                           b)

                           postitse,

                           c)

                           tai faksitse.

         Kalastuslisenssin myöntämisen yhteydessä on ilmoitettava faksinumero, puhelinnumero ja sähköpostiosoite. Norsunluurannikko ilmoittaa asianomaisille aluksille ja EU:lle viipymättä kaikki sähköpostiosoitteeseen, puhelinnumeroon tai radiotaajuuteen tehdyt muutokset.
   Jos tämän luvun määräyksiä ei noudateta, Norsunluurannikon hallituksella on oikeus peruuttaa määräyksiä rikkoneen aluksen lisenssi väliaikaisesti, kunnes muodollisuudet on täytetty, ja soveltaa aluksen varustajaan Norsunluurannikon voimassa olevassa lainsäädännössä säädettyjä seuraamuksia. Euroopan unionille ja lippujäsenvaltiolle on ilmoitettava asiasta.
   3.   Siirtyminen sähköiseen järjestelmään
   Osapuolet ilmoittavat yhteisestä halukkuudestaan varmistaa siirtyminen lisäyksessä 5 määriteltyihin teknisiin ominaisuuksiin perustuvaan sähköiseen saalisilmoitusjärjestelmään. Osapuolet sopivat, että ne määrittelevät yhdessä tätä siirtymistä koskevat menettelyt sekakomiteassa ja asettavat tavoitteeksi saada järjestelmä toimintakuntoon 31 päivänä joulukuuta 2014.
   V   LUKU

      MERIMIESTEN OTTAMINEN PALVELUKSEEN

   1.   EU:n laivanvarustajat ottavat AKT-maiden kansalaisia palvelukseen seuraavin edellytyksin ja rajoituksin:

               —

               nuottaa käyttävien tonnikala-alusten miehistöön tonnikalan kalastuskauden aikana kolmannen maan kalastusalueella otetuista merimiehistä vähintään 20 prosenttia on oltava AKT-maiden kansalaisia,

               —

               pintasiima-alusten miehistöön kalastuskauden aikana kolmannen maan kalastusalueella suoritettavaa kalastusta varten otetuista merimiehistä vähintään 20 prosenttia on oltava AKT-maiden kansalaisia.

         2.   Laivanvarustajien on pyrittävä ottamaan palvelukseen ensisijaisesti merimiehiä, jotka ovat Norsunluurannikon kansalaisia.
   3.   Kansainvälisen työjärjestön (ILO) julistusta työelämän perusperiaatteista ja -oikeuksista sovelletaan EU:n aluksille otettuihin merimiehiin täysimääräisesti. Erityisesti kysymykseen tulevat järjestäytymisvapaus ja työntekijöiden kollektiivisen neuvotteluoikeuden tosiasiallinen tunnustaminen sekä syrjimättömyys työmarkkinoilla ja ammatin harjoittamisen yhteydessä.
   4.   AKT-maiden merimiesten työsopimukset, joista yksi kappale annetaan näiden sopimusten allekirjoittajille, laaditaan laivanvarustajien edustajan tai edustajien ja merimiesten ja/tai heidän ammattiyhdistystensä taikka edustajiensa välillä. Nämä sopimukset takaavat merimiehille heihin sovellettavan sosiaaliturvajärjestelmän etuudet, joihin kuuluvat henki-, sairaus- ja tapaturmavakuutus.
   5.   Varustajat maksavat AKT-maiden merimiesten palkan. Se vahvistetaan varustajien tai näiden edustajien ja merimiesten ja/tai heidän ammattijärjestöjensä taikka edustajiensa välisellä sopimuksella. AKT-maiden merimiesten palkkausehdot eivät voi kuitenkaan olla huonommat kuin ne, joita sovelletaan heidän kotimaidensa miehistöihin, eivätkä missään tapauksessa ILO:n vaatimuksia huonommat.
   6.   Jokaisen EU:n alukselle palvelukseen otetun merimiehen on ilmoittauduttava kyseisen aluksen päällikölle hänen aiottua miehistöön tuloaan edeltävänä päivänä. Jos merimies ei ole paikalla hänen miehistöön tulolleen sovittuna päivänä ja aikana, laivanvarustaja vapautuu ilman eri toimenpiteitä velvoitteestaan ottaa kyseinen merimies miehistöön.
   7.   Laivanvarustajat toimittavat palvelukseen otettuja merimiehiä koskevat tiedot vuosittain. Näissä tiedoissa ilmoitetaan niiden merimiesten lukumäärä, jotka ovat

               —

               Euroopan unionin kansalaisia,

               —

               AKT-maiden kansalaisia, erottelemalla Norsunluurannikon ja muiden AKT-maiden kansalaiset toisistaan,

               —

               muiden maiden kuin AKT-maiden ja EU:n kansalaisia.

         VI   LUKU

      TEKNISET TOIMENPITEET

   Lisenssin saaneisiin aluksiin sovellettavat aluetta, pyydyksiä ja sivusaaliita koskevat tekniset toimenpiteet määritellään tämän liitteen lisäyksessä 2 olevassa teknisessä lomakkeessa.
   Alusten on noudatettava ICCAT:n kyseisen alueen osalta vahvistamia, pyydyksiä ja niiden teknisiä määritelmiä koskevia toimenpiteitä ja suosituksia sekä kaikkia muita niiden kalastustoimintaan sovellettavia teknisiä toimenpiteitä.
   VII   LUKU

      TARKKAILIJAT

   1.   Aluksille, joilla on lupa kalastaa tämän sopimuksen nojalla Norsunluurannikon vesillä, on päästettävä alueellisen toimivaltaisen kalastusjärjestön nimeämiä tarkkailijoita seuraavien edellytysten mukaisesti:

               1.1

               Norsunluurannikon toimivaltaisen viranomaisen pyynnöstä EU:n alukset ottavat alukselle näiden viranomaisten määräämän tarkkailijan, jonka tehtävänä on tarkastaa Norsunluurannikon vesillä pyydetyt saaliit.

               1.2

               Toimivaltaisen viranomaisen on laadittava luettelo aluksista, joille on tarkoitus lähettää tarkkailija, sekä luettelo aluksille sijoitettavista tarkkailijoista. Luettelot on pidettävä ajan tasalla. Ne on toimitettava Euroopan unionille, heti kun ne on laadittu, ja sen jälkeen joka kolmas kuukausi, jos niitä on päivitetty.

               1.3

               Toimivaltaisen viranomaisen on ilmoitettava asianomaisille laivanvarustajille tai heidän edustajilleen alukselle sijoitettavan tarkkailijan nimi lisenssin myöntämisen yhteydessä tai viimeistään 15 päivää ennen tarkkailijan suunniteltua alukselle saapumista.

         2.   Tarkkailijan aluksella olo kestää yhden kalastusmatkan ajan. Norsunluurannikon toimivaltaisten viranomaisten nimenomaisesta pyynnöstä tarkkailijan oleskelu aluksella voidaan kuitenkin jakaa useamman kalastusmatkan ajalle tietyn aluksen kalastusmatkojen keskimääräisen kestoajan mukaan. Toimivaltainen viranomainen esittää tämän pyynnön alukselle tulevan tarkkailijan nimeämisen yhteydessä.
   3.   Varustaja tai hänen edustajansa ja toimivaltainen viranomainen sopivat yhdessä tarkkailijan alukselle ottamista koskevista edellytyksistä.
   4.   Tarkkailijan alukselle nousu tapahtuu varustajan valitsemassa satamassa nimettyjen alusten luettelosta ilmoittamista seuraavan ensimmäisen Norsunluurannikon kalastusalueella tapahtuvan kalastusmatkan alussa.
   5.   Kyseisten varustajien on ilmoitettava kahden viikon kuluessa ja kymmenen päivää etukäteen tarkkailijoiden alukselle nousemista varten suunnitellut päivämäärät ja osa-alueen satamat.
   6.   Jos tarkkailija nousee alukselle osa-alueen ulkopuolella, varustajan on vastattava tarkkailijan matkakuluista. Jos alus poistuu kalastusalueelta alueellisen tarkkailijan ollessa aluksella, varustajan on kaikin keinoin pyrittävä varmistamaan tarkkailijan paluu kotimaahan niin pian kuin mahdollista varustajan kustannuksella.
   7.   Jos tarkkailija ei ilmesty sovittuun paikkaan sovittuna aikana tai sitä seuraavien kahdentoista tunnin kuluessa, varustaja vapautuu ilman eri toimenpiteitä velvoitteestaan ottaa kyseinen tarkkailija alukselle.
   8.   Tarkkailijaa on kohdeltava kuten aluksen päällystöä. Kun alus harjoittaa kalastustoimintaa Norsunluurannikon vesillä, tarkkailijan tehtävänä on:

               8.1

               tehdä havaintoja alusten kalastustoiminnasta;

               8.2

               tarkistaa kalastusta harjoittavien alusten sijainti;

               8.3

               ottaa näytteitä biologisiin tarkoituksiin tieteellisten ohjelmien mukaisesti;

               8.4

               laatia luettelo käytetyistä pyydyksistä;

               8.5

               tarkastaa Norsunluurannikon vesillä pyydettyjä saaliita koskevat tiedot kalastuspäiväkirjasta;

               8.6

               tarkastaa sivusaaliiden prosenttiosuudet ja tehdä arvio kaupan pidettävien kalalajien poisheitetyistä määristä;

               8.7

               ilmoittaa toimivaltaiselle viranomaiselleen soveltuvin keinoin kalastustiedot, mukaan luettuna aluksella olevien pääasiallisten saaliiden ja sivusaaliiden määrä.

         9.   Aluksen päällikön on huolehdittava kaikin hänen vastuulleen kuuluvin tavoin tarkkailijan fyysisestä ja henkisestä turvallisuudesta tämän suorittaessa tehtäviään.
   10.   Tarkkailijalla on oltava käytettävissään kaikki tehtäviensä suorittamiseksi tarvittavat keinot. Aluksen päällikön on annettava hänen käyttöönsä tehtävän suorittamiseen tarvittavat viestintävälineet, kalastustoimintaan suoraan liittyvät asiakirjat eli kalastuspäiväkirja ja lokikirja sekä mahdollistettava pääsy aluksen eri osiin tehtävien helpottamiseksi.
   11.   Aluksella olonsa aikana tarkkailijan on

               11.1

               kaikin mahdollisin tavoin huolehdittava siitä, ettei hänen alukseen tulonsa ja siellä olonsa keskeytä tai haittaa kalastustoimintaa;

               11.2

               kunnioitettava aluksella olevia varusteita ja laitteistoja sekä aluksen kaikkien asiakirjojen luottamuksellisuutta.

         12.   Tarkkailujakson lopussa ennen alukselta poistumista tarkkailija laatii toimintakertomuksen, joka toimitetaan toimivaltaisille viranomaisille ja jonka jäljennös toimitetaan Euroopan unionille. Hän allekirjoittaa sen aluksen päällikön läsnä ollessa; tämä voi lisätä tai pyytää lisäämään siihen kaikki tarpeellisina pitämänsä huomiot, jotka hän vahvistaa allekirjoituksellaan. Tieteellinen tarkkailija antaa päällikölle jäljennöksen kertomuksesta poistuessaan alukselta.
   13.   Tarkkailijoille järjestetään aluksella olevien mahdollisuuksien mukaan laivanvarustajan kustannuksella samantasoinen ruokailu ja majoitus kuin päällystöllekin.
   14.   Tarkkailijan palkasta ja sosiaaliturvamaksuista huolehtii toimivaltainen viranomainen.
   15.   Osapuolet kuulevat toisiaan ja asianomaisia kolmansia maita mahdollisimman pian alueellisten tarkkailijoiden järjestelmän määrittelystä ja toimivaltaisen alueellisen kalastusjärjestön valinnasta. Kunnes alueellisten tarkkailijoiden järjestelmä on pantu täytäntöön, aluksille, joilla on lupa kalastaa tämän sopimuksen nojalla Norsunluurannikon kalastusalueella, on päästettävä toimivaltaisen alueellisen kalastusjärjestön tarkkailijoiden sijaan Norsunluurannikon toimivaltaisten viranomaisten nimeämiä tarkkailijoita edellä vahvistettujen sääntöjen mukaisesti.
   VIII   LUKU

      VALVONTA JA TARKASTUKSET

   1.   Alueelle saapuminen ja siltä poistuminen

               1.1

               EU:n alusten on ilmoitettava vähintään kolme tuntia etukäteen kalastuksen valvonnasta vastaaville Norsunluurannikon toimivaltaisille viranomaisille aikomuksestaan saapua Norsunluurannikon kalastusalueelle tai poistua siltä.
               Saapumisestaan tai poistumisestaan ilmoittavan aluksen on annettava erityisesti seuraavat tiedot:

                           i.

                           suunnitellun saapumisen tai poistumisen päivä, kellonaika ja paikka;

                           ii.

                           kunkin aluksella pidetyn, FAO:n kolmikirjaimisella koodilla merkityn lajin määrä kilogrammoina elopainoa tai tarvittaessa kappalemääränä;

                           iii.

                           tuotteiden luonne ja jalostusaste.

               1.2

               Nämä ilmoitukset on annettava ensisijaisesti sähköpostitse tai, jos se ei ole mahdollista, faksitse. Norsunluurannikon tasavallan on vahvistettava viipymättä vastaanottaneensa ilmoituksen vastaamalla sähköpostiviestiin tai faksiin.

               1.3

               Ilman Norsunluurannikon toimivaltaiselle viranomaiselle tehtyä ennakkoilmoitusta kalastamasta yllätetty alus katsotaan määräyksiä rikkovaksi alukseksi.

         2.   Tarkastusmenettelyt

               2.1

               Norsunluurannikon kalastusalueilla kalastustoimintaa harjoittavien EU:n alusten päälliköiden on sallittava asianmukaisesti valtuutettujen ja kalastustoiminnan valvonnasta vastaaviksi tunnistettavien Norsunluurannikon virkamiesten tehtävien suorittaminen.

               2.2

               Näiden viranomaisten läsnäolo aluksella ei saa kestää kauempaa kuin tehtävien suorittamiseksi on tarpeen.

               2.3

               Norsunluurannikon tarkastajat laativat jokaisen tarkastuksen päätteeksi tarkastusraportin. EU:n aluksen päälliköllä on oikeus tehdä tarkastusraporttiin huomautuksensa. Raportin laatinut tarkastaja ja EU:n aluksen päällikkö allekirjoittavat tarkastusraportin. Tarkastusraportissa oleva päällikön allekirjoitus ei rajoita varustajan oikeutta puolustautua rikkomukseen liittyvän menettelyn aikana. Jos hän kieltäytyy allekirjoittamasta asiakirjaa, hänen on esitettävä kieltäytymisensä syyt kirjallisena ja tarkastajan on lisättävä maininta ”kieltäytyy allekirjoittamasta”. Norsunluurannikon tarkastajat antavat EU:n aluksen päällikölle jäljennöksen tarkastusraportista ennen alukselta poistumistaan.

               2.4

               Saaliin purkamista tai jälleenlaivausta Norsunluurannikon satamassa harjoittavien EU:n alusten päälliköiden on sallittava asianmukaisesti valtuutettujen ja tunnistettavien Norsunluurannikon tarkastajien suorittama kyseisen toiminnan valvonta. Kunkin tarkastuksen jälkeen aluksen päällikölle annetaan todistus.

               2.5

               Norsunluurannikko voi sallia EU:n osallistua tarkastuksiin tarkkailijana.

         3.   Jälleenlaivaus

               3.1

               EU:n alusten, jotka haluavat jälleenlaivata saaliitaan Norsunluurannikon vesillä, on tehtävä se Norsunluurannikon satamissa ja/tai satamien redillä.

               3.2

               Kyseisten alusten varustajien on annettava Norsunluurannikon toimivaltaisille viranomaisille vähintään 24 tuntia etukäteen seuraavat tiedot:

                           —

                           jälleenlaivausta aikovien kalastusalusten nimet,

                           —

                           rahtialuksen nimi, IMO-tunnistenumero ja lippuvaltio,

                           —

                           jälleenlaivattavien lajien määrä tonneina,

                           —

                           jälleenlaivauksen paikka ja päivä.

               3.3

               Jälleenlaivaus rinnastetaan Norsunluurannikon kalastusalueelta poistumiseen. Alusten päälliköiden on toimitettava Norsunluurannikon toimivaltaisille viranomaisille saalisilmoitukset ja ilmoitettava, aikovatko ne jatkaa kalastusta vai poistua Norsunluurannikon kalastusalueelta.

               3.4

               Muut kuin edellä olevissa kohdissa tarkoitetut saaliiden jälleenlaivaustoimenpiteet ovat kiellettyjä Norsunluurannikon kalastusalueella. Tämän määräyksen rikkominen johtaa Norsunluurannikon voimassa olevan lainsäädännön mukaisiin seuraamuksiin.

         IX   LUKU

      SATELLIITTISEURANTAJÄRJESTELMÄ (VMS)

   1.   Alusten sijainti-ilmoitukset – VMS-järjestelmä
   Lisenssin saaneilla EU:n aluksilla on Norsunluurannikon kalastusalueella ollessaan oltava satelliittiseurantalaitteet (Vessel Monitoring System – VMS), joilla varmistetaan, että alusten sijainti on automaattisesti ja jatkuvasti niiden lippuvaltion kalastuksenseurantakeskuksen (Fisheries Monitoring Center – FMC) tiedossa.
   Kussakin sijainti-ilmoituksessa on oltava seuraavat tiedot:

               a)

               aluksen tunnistetiedot;

               b)

               aluksen viimeisin maantieteellinen sijainti (pituus- ja leveyspiiri), jonka virheen on oltava alle 500 metriä ja luotettavuusvälin 99 prosenttia;

               c)

               sijainnin kirjaamisen päivä ja kellonaika;

               d)

               aluksen nopeus ja kurssi.

         Kukin ilmoitus on annettava tämän liitteen lisäyksessä 4 olevan mallin muodossa. Ensimmäinen kirjattu sijainti Norsunluurannikon kalastusalueelle saapumisen jälkeen merkitään koodilla ”ENT”. Kaikki sitä seuraavat sijainnit merkitään koodilla ”POS” lukuun ottamatta ensimmäistä kirjattua sijaintia Norsunluurannikon kalastusalueelta poistumisen jälkeen, joka merkitään koodilla ”EXI”.
   Lippuvaltion kalastuksenseurantakeskus huolehtii sijainti-ilmoitusten automaattisesta käsittelystä ja tarvittaessa sähköisestä toimittamisesta. Sijainti-ilmoitukset on kirjattava suojatussa muodossa ja säilytettävä kolmen vuoden ajan.
   2.   Aluksen sijainnin ilmoittaminen VMS-järjestelmän rikkoutuessa
   Päällikön on varmistettava, että hänen aluksensa VMS-järjestelmä on jatkuvasti täysin toimintakykyinen ja että sijainti-ilmoitukset välittyvät lippuvaltion kalastuksenseurantakeskukselle asianmukaisesti.
   Jos aluksen VMS-järjestelmä menee rikki, se on korjattava tai korvattava yhden kuukauden kuluessa. Tämän määräajan jälkeen aluksella ei ole enää lupaa kalastaa Norsunluurannikon kalastusalueella.
   Norsunluurannikon kalastusalueella kalastavien alusten, joiden VMS-järjestelmä on viallinen, on toimitettava kaikki 1 kohdassa täsmennetyt pakolliset tiedot sisältävät sijainti-ilmoituksensa lippuvaltion kalastuksenseurantakeskukselle sähköpostitse, radioitse tai faksitse vähintään joka neljäs tunti.
   3.   Sijainti-ilmoitusten turvallinen toimittaminen Norsunluurannikon tasavallalle
   Lippuvaltion kalastuksenseurantakeskuksen on toimitettava asianomaisten alusten sijainti-ilmoitukset automaattisesti Norsunluurannikon kalastuksenseurantakeskukselle heti kun viimeksi mainittu pystyy vastaanottamaan ilmoitukset. Lippuvaltion ja Norsunluurannikon tasavallan kalastuksenseurantakeskukset antavat toisilleen sähköpostiosoitteensa ja ilmoittavat viipymättä kaikista niihin tehdyistä muutoksista.
   Sijainti-ilmoitukset toimitetaan lippuvaltion ja Norsunluurannikon tasavallan kalastuksenseurantakeskusten välillä sähköisesti turvallisen viestintäjärjestelmän avulla.
   Jos alus ei ole ilmoittanut poistuneensa kalastusalueelta, Norsunluurannikon tasavallan kalastuksenseurantakeskus ilmoittaa lippuvaltion kalastuksenseurantakeskukselle ja EU:lle viipymättä kaikista keskeytyksistä lisenssin saaneen aluksen perättäisten sijainti-ilmoitusten vastaanottamisessa.
   4.   Viestintäjärjestelmän toimintahäiriö
   Norsunluurannikon tasavalta varmistaa, että sen sähköiset laitteet ovat yhteensopivia lippuvaltion kalastuksenseurantakeskuksen laitteiden kanssa, ja ilmoittaa EU:lle viipymättä kaikista viestintään ja sijainti-ilmoitusten vastaanottamiseen liittyvistä toimintahäiriöistä teknisen ratkaisun löytämiseksi mahdollisimman pian. Jos asiasta syntyy riita, se viedään sekakomitean käsittelyyn.
   Päällikön katsotaan olevan vastuussa kaikenlaisesta aluksen VMS-järjestelmään puuttumisesta, jonka tarkoituksena on häiritä sen toimintaa tai väärentää sijainti-ilmoituksia. Kaikkiin rikkomuksiin sovelletaan voimassa olevassa Norsunluurannikon lainsäädännössä vahvistettuja seuraamuksia.
   5.   Sijainti-ilmoitusten toimittamistiheyden tarkistaminen
   Norsunluurannikon tasavalta voi rikkomuksen todistamiseksi esittämiensä perusteltujen seikkojen pohjalta osoittaa lippuvaltion kalastuksenseurantakeskukselle pyynnön, jonka jäljennös toimitetaan EU:lle ja jonka mukaan aluksen sijainti-ilmoitusten toimittamistiheys olisi nostettava määritellyn tutkintajakson ajaksi 30 minuuttiin. Norsunluurannikon tasavallan on toimitettava kyseiset todisteet viipymättä lippuvaltion kalastuksenseurantakeskukselle ja EU:lle. Lippuvaltion kalastuksenseurantakeskuksen on viipymättä noudatettava uutta toimittamistiheyttä sijainti-ilmoitusten Norsunluurannikon tasavallalle toimittamisessa.
   Kun tutkintajakso päättyy, Norsunluurannikon tasavallan on ilmoitettava siitä viipymättä lippuvaltion kalastuksenseurantakeskukselle ja EU:lle. Sen on seuraavaksi ilmoitettava niille kyseiseen tutkintaan liittyvistä mahdollisista jatkotoimista.
   X   LUKU

      RIKKOMUKSET

   1.   Rikkomusten käsittely
   Kaikki rikkomukset, joihin tämän liitteen määräysten mukaisen lisenssin saanut EU:n alus on syyllistynyt, on mainittava tarkastusraportissa. Kyseinen raportti on toimitettava EU:lle ja lippuvaltiolle seitsemän työpäivän kuluessa.
   2.   Aluksen pysäyttäminen – tiedotuskokous
   Rikkomukseen syyllistyneet EU:n alukset voidaan pakottaa keskeyttämään kalastustoimintansa ja, jos alus on merellä, palaamaan johonkin Norsunluurannikon satamaan.
   Norsunluurannikon tasavallan on ilmoitettava EU:lle 24 tunnin kuluessa kaikista lisenssin saaneiden EU:n alusten pysäyttämisistä. Tähän ilmoitukseen on liitettävä todisteet paljastuneesta rikkomuksesta.
   Ennen kuin aluksen, päällikön, miehistön tai lastin suhteen toteutetaan mitään toimenpiteitä, lukuun ottamatta todisteiden säilyttämiseksi tarkoitettuja toimenpiteitä, Norsunluurannikon tasavallan on EU:n pyynnöstä nimettävä tutkintaviranomainen ja järjestettävä yhden työpäivän kuluessa aluksen pysäyttämisilmoituksesta tiedotuskokous niiden seikkojen selventämiseksi, jotka ovat johtaneet aluksen pysäyttämiseen, ja mahdollisten jatkotoimien esittämiseksi. Tiedotuskokoukseen voi osallistua edustaja aluksen lippuvaltiosta.
   3.   Rikkomuksesta määrättävä seuraamus – sovittelumenettely
   Norsunluurannikon tasavalta vahvistaa paljastuneesta rikkomuksesta määrättävän seuraamuksen voimassa olevan kansallisen lainsäädännön mukaisesti.
   Jos rikkomuksen ratkaisu edellyttää oikeudellista menettelyä ja jos rikkomukseen ei liity rikosta, Norsunluurannikon tasavallan ja varustamon tai sen edustajan välillä aloitetaan ennen oikeudellisen menettelyn käynnistämistä sovittelumenettely seuraamuksen ehtojen ja tason määrittämiseksi. Kyseiseen sovittelumenettelyyn voi osallistua edustajia aluksen lippuvaltiosta ja EU:sta. Sovittelumenettely päättyy viimeistään kolmen päivän kuluttua aluksen pysäyttämistä koskevasta ilmoituksesta.
   4.   Oikeudellinen menettely – pankkivakuus
   Jos sovittelumenettely epäonnistuu ja rikkomus viedään toimivaltaisen oikeusviranomaisen käsiteltäväksi, rikkomukseen syyllistyneen aluksen varustajan on asetettava Norsunluurannikon tasavallan osoittamaan pankkiin Norsunluurannikon tasavallan vahvistaman suuruinen vakuus, jonka määrä kattaa kaikki aluksen pysäyttämisestä, arvioidusta sakosta ja mahdollisista korvausten maksuista aiheutuvat kustannukset. Vakuutta ei voi peruuttaa, ennen kuin oikeuskäsittely on päättynyt.
   Pankkivakuus peruutetaan ja palautetaan tuomion antamisen jälkeen viipymättä varustajalle

               a)

               kokonaisuudessaan, jos seuraamuksia ei määrätä;

               b)

               jäljellä olevan määrän osalta, jos seuraamukseksi määrätään pankkivakuutta pienempi sakko.

         Norsunluurannikon tasavallan on ilmoitettava oikeudellisen menettelyn tulokset EU:lle seitsemän työpäivän kuluessa tuomion antamisesta.
   5.   Aluksen ja miehistön vapauttaminen
   Alus ja sen miehistö saavat poistua satamasta,

               —

               heti kun sovittelumenettelystä johtuvat velvoitteet on täytetty,

               —

               tai pankkivakuuden tallettamisen jälkeen.

         Lisäykset

               1.

               Lisenssinhakulomake

               2.

               Tekninen lomake

               3.

               ICCAT:n kalastuspöytäkirja

               4.

               VMS-sijainti-ilmoituksen malli

               5.

               Kalastustoiminnasta ilmoittaminen sähköisesti

         Lisäys 1

      Lisenssinhakulomake

   NORSUNLUURANNIKON JA EUROOPAN UNIONIN VÄLINEN KALASTUSSOPIMUS
   KALASTUSLISENSSIHAKEMUS

   Lisäys 2

      Tekninen lomake

   NUOTTAA KÄYTTÄVÄT TONNIKALAN PAKASTUSALUKSET JA SIIMA-ALUKSET

                           1.

                           Kalastusalue:

               Yli 12 meripeninkulman päässä perusviivoista sijaitsevat vedet.

                           2.

                           Sallittu pyydys:

               Nuotta
               Pintasiima

                           3.

                           Rauhoitetut lajit:

               Muuttavien luonnonvaraisten eläinten suojelemisesta tehdyn yleissopimuksen ja ICCAT:n suositusten mukaisesti jättiläishain (Cetorhinus maximus), valkohain (Carcharodon carcharias), isosilmäkettuhain (Alopias superciliosus), Sphyrnidae-heimon vasarahain (nuijahaita lukuun ottamatta), valkopilkkahain (Carcharhinus longimanus) ja haukkahain (Carcharhinus falciformis) pyynti on kiellettyä. Hietahain (Carcharias taurus) ja harmaahain (Galeorhinus galeus) pyynti on kiellettyä.
               Osapuolet neuvottelevat sekakomiteassa tämän luettelon päivittämiseksi tieteellisten suositusten perusteella.

                           4.

                           Sallittu vetoisuus / Maksut

                           4.1

                           Lisämaksu pyydettyä tonnia kohden

               35 euroa/tonni

                           4.2

                           Kiinteämääräinen vuosimaksu

               5 390 euroa 154 tonnilta nuotta-alusten osalta
               1 960 euroa 56 tonnilta pintasiima-alusten osalta

                           4.3

                           Niiden alusten lukumäärä, joilla on lupa kalastaa

               28 nuotta-alusta
               10 pintasiima-alusta

         Lisäys 3

      ICCAT:n kalastuspäiväkirja

   Lisäys 4

      VMS-sijainti-ilmoituksen malli

   VMS-ILMOITUSTEN LÄHETTÄMINEN NORSUNLUURANNIKOLLE SIJAINTI-ILMOITUS

               Tieto

               Kentän koodi

               Pakollinen (P) / Vapaaehtoinen (V)

               Huomautuksia

               Tietueen alku

               SR

               P

               Järjestelmää koskeva tieto; ilmoittaa tietueen alun

               Määräpaikan osoite

               AD

               P

               Viestiä koskeva tieto; vastaanottava osapuoli – kolmikirjaiminen ISO-maakoodi

               Lähde

               FR

               P

               Viestiä koskeva tieto; lähettävä osapuoli – kolmikirjaiminen ISO-maakoodi

               Numero

               RN

               V

               Viestiä koskeva tieto; tietueen järjestysnumero kyseisenä vuonna

               Viestityyppi

               TM

               P

               Viestiä koskeva tieto; viestin tyyppi: ”ENT”, ”POS” tai ”EXI”

               Aluksen nimi

               NA

               V

               Aluksen nimi

               Ulkoinen rekisterinumero

               XR

               V

               Alusta koskeva tieto; aluksen kyljessä oleva numero

               Radiokutsutunnus

               RC

               P

               Alusta koskeva tieto; aluksen kansainvälinen radiokutsutunnus

               EU:n alusrekisterinumero

               IR

               V

               Alusta koskeva tieto; osapuolen aluksen yksilöllinen numero (lippuvaltion kolmikirjaiminen ISO-koodi, jota seuraa numero)

               Leveysaste

               LT

               P

               Aluksen sijaintia koskeva tieto; sijainti ± 99.999 (WGS-84)

               Pituusaste

               LG

               P

               Aluksen sijaintia koskeva tieto; sijainti ± 999.999 (WGS-84)

               Nopeus

               SP

               P

               Aluksen sijaintia koskeva tieto; aluksen nopeus solmuina kymmenyksen tarkkuudella

               Kurssi

               CO

               P

               Aluksen sijaintia koskeva tieto; aluksen kurssi 360°:n asteikolla

               Päivämäärä

               DA

               P

               Aluksen sijaintia koskeva tieto; sijainnin kirjaamisen päivämäärä UTC (VVVVKKPP)

               Kellonaika

               TI

               P

               Aluksen sijaintia koskeva tieto; sijainnin kirjaamisen kellonaika UTC (TTMM)

               Tietueen loppu

               ER

               P

               Järjestelmää koskeva tieto; osoittaa tietueen lopun

         Formaattia koskevat yksityiskohdat
   Tietojen välittämisessä käytetään seuraavaa rakennetta:

               —

               viestin alku ilmoitetaan kaksoiskauttaviivalla (//) ja kirjaimilla ”SR”,

               —

               tietoyksikön alku ilmoitetaan kaksoiskauttaviivalla (//) ja kentän koodilla,

               —

               kentän koodi ja tieto erotetaan kauttaviivalla (/),

               —

               tietoparit erotetaan välilyönnillä,

               —

               tietueen loppu ilmoitetaan kirjaimilla ”ER” ja kaksoiskauttaviivalla (//).

         Lisäys 5

      Kalastustoiminnasta ilmoittaminen sähköisesti

   Sähköinen kirjaamis- ja raportointijärjestelmä

               1.

               Kaikilla tämän pöytäkirjan mukaisesti kalastavilla EU:n aluksilla on koko sen ajan, kun alus on Norsunluurannikon vesillä, oltava toimiva sähköinen kirjaamis- ja raportointijärjestelmä (Electronic Reporting System), jäljempänä ’ERS-järjestelmä’, jolla voidaan kirjata ja toimittaa kalastustoimia koskevat tiedot. EU:n alus, jolla ei ole ERS-järjestelmää tai jonka ERS-järjestelmä ei toimi, ei saa aloittaa kalastustoimea Norsunluurannikon vesillä.

               2.

               Lippujäsenvaltio ja Norsunluurannikko varmistavat, että niiden kansallisilla kalastuksenseurantakeskuksilla (FMC) on tietojenkäsittelylaitteet ja ohjelmistot, joita tarvitaan ERS-tietojen automaattiseen toimittamiseen sivulla http://ec.europa.eu/cfp/control/codes/index_en.htm saatavilla olevassa XML-muodossa ja ERS-tietojen säilyttämiseen sähköisesti vähintään kolmen vuoden ajan. Muotoon tehtävät muutokset tai päivitykset on kirjattava ja päivättävä, ja ne tulevat voimaan kuuden kuukauden kuluttua.

               3.

               ERS-tietojen toimittamisessa käytetään Euroopan komission EU:n nimissä hallinnoimia sähköisiä viestintävälineitä.

               4.

               Osapuolet varmistavat, että ERS-tiedot kirjataan oikeassa järjestyksessä.

               5.

               Lippujäsenvaltio ja Norsunluurannikko varmistavat, että niiden kalastuksenseurantakeskukset toimittavat toisilleen nimensä ja sähköpostiosoitteensa sekä puhelin- ja faksinumeronsa. Näihin tietoihin tehtävät muutokset on annettava viipymättä tiedoksi.

         ERS-tietojen toimittaminen

               6.

               Jokaisen tämän pöytäkirjan mukaisesti kalastavan EU:n aluksen on

                           a)

                           pidettävä sähköistä kalastuspäiväkirjaa jokaiselta Norsunluurannikon vesillä olopäivältä. Jokaisesta lajista on merkittävä sen FAO:n kolmikirjaiminen koodi ja määrä kilogrammoina elopainoa tai tarvittaessa kappalemääränä;

                           b)

                           sen estämättä, mitä VII luvussa määrätään, ilmoitettava aina Norsunluurannikon vesille tullessaan tai niiltä poistuessaan aluksella olevat määrät jokaisen kalastusluvassa mainitun lajin osalta;

                           c)

                           kirjattava Norsunluurannikon vesiltä pyydetyt saaliit laji- ja nostokertakohtaisesti eritellen pyydetyt ja poisheitetyt määrät. Päällikön on ilmoitettava kalastusluvassa mainittujen lajien osalta myös, jos saaliita ei ole;

                           d)

                           sen estämättä, mitä V luvussa määrätään, kirjattava lajikohtaisesti jälleenlaivatut ja/tai puretut määrät;

                           e)

                           toimitettava ERS-tiedot sähköisesti lippujäsenvaltionsa kalastuksenseurantakeskukseen ennen kello 23.59 UTC.

               7.

               Kirjattujen ja toimitettujen ERS-tietojen paikkansapitävyydestä on vastuussa päällikkö.

               8.

               Lippuvaltio varmistaa, että sen kalastuksenseurantakeskus toimittaa ERS-tiedot viipymättä Norsunluurannikon kalastuksenseurantakeskukselle 2 kohdassa esitettyjä menettelyjä ja muotoa noudattaen.

               9.

               Norsunluurannikon kalastuksenseurantakeskus

                           a)

                           käsittelee kaikkia ERS-tietoja luottamuksellisina;

                           b)

                           toimittaa ERS-tiedot lippuvaltion kalastuksenseurantakeskukselle 48 tunnin kuluessa jokaisen jälleenlaivaus- ja/tai purkutoimen päättymisestä.

         Tekninen vika

               10.

               EU:n aluksen lippuvaltio varmistaa, että päällikkö tai omistaja tai hänen edustajansa saa viipymättä tiedon, jos hänen aluksensa ERS-järjestelmässä ilmenee tekninen vika.

               11.

               Jos ERS-järjestelmässä on tekninen vika, päällikkö ja/tai omistaja varmistaa, että ERS-järjestelmä korjataan tai korvataan yhden kuukauden kuluessa vian ilmenemisestä.

               12.

               Jokaisen kalastavan EU:n aluksen, jolla on viallinen ERS-järjestelmä, on toimitettava ERS-tiedot päivittäin ennen kello 23.59 UTC lippuvaltionsa kalastuksenseurantakeskukselle jollakin muulla sähköisellä viestintävälineellä.

         ERS-tietojen saamatta jääminen

               13.

               Norsunluurannikon kalastuksenseurantakeskus ilmoittaa viipymättä toimivaltaisen lippuvaltion kalastuksenseurantakeskukselle ja EU:lle tämän pöytäkirjan mukaisesti kalastavan EU:n aluksen ERS-tietojen toimituksen keskeytymisestä.

               14.

               Tämän ilmoituksen saatuaan lippuvaltion kalastuksenseurantakeskus määrittelee viipymättä ERS-tietojen toimittamattomuuden syyt ja toteuttaa asianmukaiset toimenpiteet ongelman ratkaisemiseksi. Lippuvaltion kalastuksenseurantakeskus ilmoittaa viipymättä Norsunluurannikon kalastuksenseurantakeskukselle ja EU:lle havaituista syistä ja korjaavista toimenpiteistä.

               15.

               Lippuvaltion kalastuksenseurantakeskus lähettää puuttuvat ERS-tiedot viipymättä Norsunluurannikon kalastuksenseurantakeskukselle.

               16.

               Jos Norsunluurannikon kalastuksenseurantakeskus ei ole toiminnassa, EU toimittaa Norsunluurannikon viranomaisille tämän vesillä kalastaneiden EU:n alusten yhteenkootut ERS-tiedot kuukausittain.


Avis juridique important

|

31998D0266

98/266/EY: Neuvoston päätös, tehty 30 päivänä maaliskuuta 1998, Bulgarian tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä

Virallinen lehti nro L 121 , 23/04/1998 s. 0036 - 0040

NEUVOSTON PÄÄTÖS,tehty 30 päivänä maaliskuuta 1998,Bulgarian tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä (98/266/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annetun neuvoston asetuksen (EY) N:o 622/98 (1) ja erityisesti sen 2 artiklan,ottaa huomioon komission ehdotuksen,sekä katsoo, ettäLuxemburgissa kokoontunut Eurooppa-neuvosto totesi, että liittymistä valmisteleva kumppanuus on uusi väline ja vahvistetun liittymistä valmistelevan strategian tärkein osa,asetuksessa (EY) N:o 622/98 säädetään, että neuvosto päättää komission ehdotuksesta määräenemmistöllä kutakin liittymistä valmistelevaa kumppanuutta koskevista periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin hakijamaalle sekä niitä koskevista myöhemmistä merkittävistä mukautuksista,yhteisön avun saamisen edellytyksenä on olennaisten edellytysten täyttäminen ja erityisesti Eurooppa-sopimuksiin sisältyvien sitoumusten noudattaminen ja edistyminen Kööpenhaminan arviointiperusteiden täyttämisessä; jos olennainen edellytys jää täyttymättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan tuen osalta,Luxemburgissa kokoontunut Eurooppa-neuvosto on päättänyt, että liittymistä valmistelevan kumppanuuden toteuttamista ja edistymistä yhteisön säännöstön saattamisessa osaksi kansallista lainsäädäntöä tarkastellaan Eurooppa-sopimuksen mukaisissa elimissä,komission lausunnossa esitettiin puolueeton arviointi Bulgarian tasavallan jäsenyysvalmisteluista ja yksilöitiin ensisijaisia alueita valmistelujen jatkamista varten, jajäsenyyden valmistelemiseksi Bulgarian tasavallan olisi laadittava kansallinen ohjelma yhteisön säännöstön saattamiseksi osaksi kansallista lainsäädäntöä; tässä ohjelmassa olisi esitettävä aikataulu liittymistä valmistelevaan kumppanuuteen sisältyville ensisijaisille tavoitteille ja välitavoitteiden saavuttamiselle,ON PÄÄTTÄNYT SEURAAVAA:1 artikla Tämän päätöksen liitteessä, joka on erottamaton osa päätöstä, esitetyt periaatteet, ensisijaiset tavoitteet, välitavoitteet ja edellytykset sisältyvät Bulgarian tasavallan liittymistä valmistelevaan kumppanuuteen asetuksen (EY) N:o 622/98 2 artiklan mukaisesti.2 artikla Liittymistä valmistelevan kumppanuuden toteuttamista valvotaan Eurooppa-sopimuksen mukaisissa elimissä sekä asianomaisissa neuvoston elimissä, joille komissio raportoi säännöllisesti.3 artikla Tämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 30 päivänä maaliskuuta 1998.Neuvoston puolestaM. BECKETTPuheenjohtaja(1) EYVL L 85, 20.3.1998, s. 1.LIITE BULGARIA 1. Tavoitteet Liittymistä valmistelevan kumppanuuden tarkoituksena on luoda yhteinen kehys niille lisätoimia edellyttäville ensisijaisille tavoitteille, jotka mainitaan komission lausunnossa Bulgarian hakemuksesta Euroopan unionin jäseneksi, näiden ensisijaisten tavoitteiden toteuttamisen avustamiseksi Bulgarialle myönnettävissä oleville rahavaroille sekä kyseiseen apuun liittyville edellytyksille. Liittymistä valmisteleva kumppanuus tarjoaa kehyksen useille politiikan välineille, joita käytetään jäsenyyttä hakeneiden maiden auttamiseksi niiden valmistautuessa jäsenyyteen. Näihin välineisiin kuuluvat muun muassa yhteisön säännöstön hyväksymistä koskeva kansallinen ohjelma, joka Bulgarian on määrä hyväksyä, sekä talouspolitiikan ensisijaisten tavoitteiden yhteinen arviointi, sopimus järjestäytynyttä rikollisuutta vastaan sekä sisämarkkinaohjeistus. Kukin näistä välineistä on luonteeltaan erilainen, ja niitä valmistellaan ja ne toteutetaan erityistä menettelyä noudattaen. Ne eivät ole olennainen osa tätä kumppanuutta, mutta niiden ensisijaiset tavoitteet ovat kumppanuuden mukaisia.2. Periaatteet Kunkin hakijamaan osalta määritetyt keskeisimmät ensisijaiset tavoitteet liittyvät maiden kykyyn täyttää Kööpenhaminassa vahvistetut edellytykset, joiden mukaan jäsenyys edellyttää, että:- hakijamaassa on vakaat instituutiot, jotka takaavat demokratian, oikeusvaltion, ihmisoikeudet sekä vähemmistöjen kunnioittamisen ja suojelemisen;- hakijamaassa on toimiva markkinatalous, ja se pystyy selviytymään kilpailun paineista ja markkinavoimista unionissa;- hakijamaa pystyy vastaamaan jäsenyyden mukanaan tuomista velvoitteista, mukaan lukien poliittisen unionin sekä talous- ja rahaliiton tavoitteiden noudattaminen.Madridissa kokoontunut Eurooppa-neuvosto korosti hakijamaiden tarvetta mukauttaa hallintorakenteensa yhteisön politiikkojen moitteettoman toiminnan varmistamiseksi liittymisen jälkeen, ja Luxemburgissa kokoontunut Eurooppa-neuvosto korosti, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä; on tarpeen varmistaa, että sitä todella sovelletaan.3. Ensisijaiset tavoitteet ja välitavoitteet Komission lausunnoissa ja niitä koskevassa neuvoston tarkastelussa on tuotu esiin sellaisten toimien laajuus, jotka hakijamaiden on vielä toteutettava tietyillä aloilla valmistautuakseen unioniin liittymiseen ja katsottu, että mikään näistä maista ei täytä tällä hetkellä kokonaan kaikkia Kööpenhaminassa vahvistettuja edellytyksiä. Tämä tilanne edellyttää välitavoitteiden määrittelemistä ensisijaisille tavoitteille, ja niihin kuhunkin on liityttävä asianomaisten maiden kanssa yhdessä asetetut selkeät tavoitteet, joiden saavuttamisesta riippuu hakijamaille myönnettävän avun määrä sekä jo joidenkin maiden kanssa käynnissä olevissa neuvotteluissa edistyminen ja muiden hakijamaiden kanssa käytävien neuvottelujen käynnistäminen. Ensisijaiset tavoitteet ja välitavoitteet on jaettu kahteen ryhmään eli lyhyen ja keskipitkän aikavälin tavoitteisiin. Lyhyen aikavälin tavoitteiden valinnassa on perusteena käytetty Bulgarian realistisia mahdollisuuksia toteuttaa tavoitteet tai edistyä niiden toteuttamisessa pitkälle vuoden 1998 loppuun mennessä. Koska aika on lyhyt ja ottaen huomioon ensisijaisten tavoitteiden saavuttamiseksi tarvittava hallinnollinen toimintavalmius, lyhyen aikavälin ensisijaisten tavoitteiden lukumäärä on pieni. Keskipitkän aikavälin ensisijaisiksi tavoitteiksi määriteltyjen tavoitteiden toteuttamisen oletetaan vievän yli vuoden, vaikkakin toteuttaminen voi ja sen olisi alettava jo vuoden 1998 aikana.Bulgariaa pyydetään laatimaan maaliskuun loppuun mennessä yhteisön säännöstön hyväksymistä koskeva kansallinen ohjelma, jossa olisi vahvistettava aikataulu näiden ensisijaisten tavoitteiden ja välitavoitteiden toteuttamiseksi sekä mainittava mahdollisuuksien ja tarpeen mukaan tarvittavien henkilöstön ja rahavarojen määrä.Liittymistä valmisteleva kumppanuus merkitsee sitä, että Bulgarian on huolehdittava kaikista lausunnossa mainituista asioista. Yhteisön säännöstön saattaminen osaksi kansallista lainsäädäntöä ei yksinään riitä, vaan on myös tarpeen varmistaa, että sitä todella sovelletaan unionissa voimassa olevien perusteiden mukaisesti. Kaikilla jäljempänä mainituilla aloilla tarvitaan yhteisön säännöstön uskottavaa ja tehokasta voimaan saattamista ja täytäntöönpanoa.Komission lausunnon ja sitä koskevan neuvoston tarkastelun perusteella Bulgarialle on määritetty jäljempänä esitetyt lyhyen ja keskipitkän aikavälin ensisijaiset tavoitteet sekä välitavoitteet.3.1 Lyhyen aikavälin tavoitteet (1998) Talouden uudistaminen: keskipitkän aikavälin talouspolitiikan ensisijaisten tavoitteiden määrittäminen ja yhteinen arviointi Eurooppa-sopimuksen yhteydessä; hallituksen käynnistämän ohjelman toteuttaminen, mukaan lukien valtionyhtiöiden ja -pankkien avoin yksityistäminen sekä teollisuuden, rahoitusalan ja maatalouden rakenneuudistustoimenpiteet ja toimenpiteet ulkomaisten suorien sijoitusten lisäämiseksi.Institutionaalisten ja hallinnollisten valmiuksien parantaminen: virkamieslainsäädännön luonnoksen hyväksyminen ja edistyminen julkishallinnon uudistamisessa; instituutioiden lujittaminen sisäisten varainhoidon valvonnan, ympäristön ja tullipolitiikan aloilla; kasviensuojelusta ja eläinlääkinnästä vastaavien hallintojen vahvistaminen erityisesti ulkorajoilla olevilla toimipaikoilla; alue- ja rakennepolitiikan edellyttämien rakenteiden parantamisen aloittaminen.Sisämarkkinat: yhdenmukaistamisen jatkaminen, mukaan lukien henkisen ja teollisen omaisuuden (suojan täytäntöönpanon lujittaminen), rahoituspalvelujen ja verotuksen aloilla; tarvittavan oikeudellisen kehyksen käyttöönotto valtionavun valvomiseksi ja valtionavun ensimmäisen määrityksen toteuttaminen sekä uuden kilpailulainsäädännön hyväksyminen.Oikeus- ja sisäasiat: konkreettiset toimet korruption ja järjestäytyneen rikollisuuden torjumiseksi sekä rajavalvonnan parantaminen.Ympäristö: puitelainsäädännön ja horisontaalisen lainsäädännön saattamisen osaksi kansallista lainsäädäntöä jatkaminen, yksityiskohtaisten lähentämisohjelmien ja yksittäisiin toimiin liittyvien täytäntöönpanostrategioiden laatiminen ja täytäntöönpano; näiden ohjelmien ja strategioiden suunnittelu ja täytäntöönpanon aloittaminen.Energia: erityisesti laaja-alaisen, pitkän aikavälin energiastrategian laatiminen; ydinturvarahastosopimuksen mukaisten ydinturvavaatimusten ja voimaloiden sulkemista koskevien realististen sitoumusten noudattaminen.3.2 Keskipitkän aikavälin tavoitteet Poliittiset edellytykset: lisäpyrkimykset romaniväestön yhtäläisen aseman turvaamiseksi sekä yksilönvapauden suojan lujittaminen.Talouden uudistaminen: yksityistämisen saattaminen päätökseen; markkinatalouden instituutioiden lujittaminen.Talouspolitiikka: talouspolitiikan ensisijaisten tavoitteiden yhteisen arvioinnin säännöllinen tarkastelu Eurooppa-sopimuksen yhteydessä, minkä tavoitteena on Kööpenhaminassa vahvistettujen, unionin jäsenyyttä koskevien edellytysten täyttäminen ja yhteisön säännöstön käyttöönotto talous- ja rahapolitiikan alalla (talouspolitiikan yhteensovittaminen, lähentymisohjelmien esittäminen, liiallisten alijäämien välttäminen); vaikka Bulgarian ei oleteta ottavan käyttöön euroa heti unioniin liityttyään, sen odotetaan harjoittavan politiikkaa, jonka tavoitteena on tosiasiallinen lähentyminen unionin taloudellista ja sosiaalista yhteenkuuluvuutta koskevien tavoitteiden mukaisesti sekä nimellinen lähentyminen, joka mahdollistaa lopullisena tavoitteena euron käyttöönoton.Institutionaalisten ja hallinnollisten valmiuksien parantaminen: uudistuksen toteuttaminen kaikilla tasoilla, mukaan lukien virkamiesten koulutus; tuomioistuinjärjestelmän toiminnan parantaminen; yhteisön lainsäädäntöä ja sen soveltamista koskevan koulutuksen järjestäminen tuomioistuimille; kansallisen tilintarkastusviraston ja sisäisen varainhoidon valvonnan rakenteiden kehittäminen edelleen; trustien vastaisten ja valtionapua valvovien elinten perustaminen; kirjanpito-, tilintarkastus- ja tilastoviranomaisten toiminnan parantaminen sekä ydinvalvontaviranomaisten toiminnan lujittaminen; oikeus- ja sisäasioiden toimielinten lujittaminen (riittävän ja tarpeeksi koulutetun henkilöstön varmistaminen erityisesti poliisivoimissa, rajavartiostossa, ministeriöissä ja tuomioistuimissa); tulli- ja verohallintojen uudistaminen yhteisön säännöstön soveltamisvalmiuden varmistamiseksi sekä elintarvikevalvonnan hallinnon lujittaminen.Sisämarkkinat: mukaan lukien kilpailupolitiikkaa, valtionapua, tullia, verotusta, audiovisuaalista alaa ja julkisia hankintoja koskevan lainsäädännön yhdenmukaistaminen; standardointi- ja vaatimustenmukaisuuden arviointilaitosten toiminnan parantaminen; markkinoiden valvontajärjestelmän käyttöönotto; teollisia standardeja koskevan teknisen lainsäädännön yhdenmukaistaminen; kilpailulainsäädännön yhdenmukaistaminen edelleen ja kilpailulainsäädännön tehokas täytäntöönpano; kilpailuviranomaisten lujittaminen, yritysten kehittämisen edistäminen, mukaan lukien pienet ja keskisuuret yritykset; yhdenmukaistaminen yhteisön säännöstöön nähden televiestinnän, kuluttajansuojan ja sisäisten energiamarkkinoiden aloilla.Oikeus- ja sisäasiat: tehokkaan rajavalvonnan ja -tarkastusjärjestelmien kehittäminen, muuttoliikepolitiikan ja turvapaikanhakumenettelyjen uudistamisen täytäntöönpano, viisumipolitiikan yhdenmukaistaminen unionin viisumipolitiikan kanssa ja yhdenmukaistamisen loppuunsaattaminen kansainvälisten yleissopimusten kanssa sekä järjestäytyneen rikollisuuden (erityisesti rahanpesu, huumeet ja ihmiskauppa) ja korruption torjuminen ottaen erityisesti huomioon Schengenin sopimusten määräysten soveltaminen.Maatalous: mukaan lukien maaomaisuuden palauttaminen sekä maarekisterin ja toimivien maamarkkinoiden perustaminen; yhdenmukaistaminen yhteisön maataloussäännöstöön nähden (mukaan lukien eläinlääkintää ja kasviensuojelua koskevat asiat sekä erityisesti ulkorajoilla suoritettavat tarkastukset); huomion kiinnittäminen maatalouden ympäristöasioihin ja biologiseen monimuotoisuuteen; yhteisen maatalouspolitiikan täytäntöönpanovalmiuden kehittäminen erityisesti hallinnon perusjärjestelmien ja hallintorakenteiden osalta maatalouden markkinoiden valvomiseksi sekä rakennetoimenpiteiden ja maaseudun kehittämistoimenpiteiden täytäntöönpanemiseksi; eläinlääkintää ja kasviensuojelua koskevien vaatimusten käyttöönotto ja täytäntöönpano; tiettyjen elintarvikkeiden jalostuslaitosten sekä testaus- ja analysointilaitosten toiminnan parantaminen; maatalouselintarvikealan rakenneuudistus.Kalastus: yhteisen kalastuspolitiikan voimaansaattamis- ja täytäntöönpanovalmiuksien kehittäminen.Energia: tehokkuuteen ja monipuolisuuteen perustuvan laaja-alaisen politiikan täytäntöönpano, mukaan lukien Bulgarian Kozloduyn ydinvoimalan tiettyjen yksikköjen asteittaista sulkemista koskevien sitoumusten noudattaminen; ydinvoimaloiden purkaminen ja ydinjätteen käsittelysuunnitelma.Liikenne: lisäpyrkimykset yhdenmukaistamisessa yhteisön säännöstöön nähden erityisesti meri-, ilma- ja maantiekuljetusten aloilla (turvallisuussäännöt) sekä tarpeelliset, liikenteen infrastruktuuriin suuntautuvat investoinnit Euroopan laajuisten verkkojen laajentamiseksi.Työllisyys ja sosiaalikysymykset: sopivien työmarkkinarakenteiden kehittäminen ja työllisyyspolitiikan yhteinen tarkastelu valmistautumiseksi osallistumaan unionin yhteensovittamiseen; työvoima-, työterveys- ja työturvallisuuslainsäädännön yhteensovittaminen sekä täytäntöönpanojärjestelmien kehittäminen; erityisesti työterveyttä ja -turvallisuutta koskevan kehysdirektiivin säännösten hyväksyminen varhaisessa vaiheessa; naisten ja miesten yhtäläisten mahdollisuuksien voimaan saattaminen; aktiivisen ja itsenäisen sosiaalisen vuoropuhelun kehittäminen edelleen; sosiaaliturvan kehittäminen; sitoutuminen saattamaan kansanterveyden vaatimukset unionin vaatimusten mukaisiksi.Ympäristö: valvonta- ja täytäntöönpanorakenteiden sekä -valmiuksien kehittäminen; yksittäisiä säädöksiä koskevien lähentämisohjelmien jatkuva suunnittelu ja täytäntöönpano; erityisesti olisi kiinnitettävä huomiota ilman pilaantumiseen, jätehuolto- ja vesialoihin, mukaan lukien niiden institutionaaliset vaatimukset; ympäristönsuojeluvaatimukset ja kestävän kehityksen tarve on otettava otettava huomioon kansallisia alakohtaisia politiikkoja laadittaessa ja täytäntöönpantaessa.Aluepolitiikka ja yhteenkuuluvuus: oikeusperustan käyttöönotto sekä hallinnollisten rakenteiden ja talousarviomenettelyjen kehittäminen; rahoitusvälineiden ja valvontajärjestelmien lujittaminen, jotta Bulgaria voi osallistua unionin rakenneohjelmiin siihen liityttyään.4. Ohjelmointi Vuosille 1995-1997 myönnetyt Phare-ohjelman määrärahat olivat yhteensä 212 miljoonaa ecua. Edellyttäen, että Phare-ohjelman talousarvio hyväksytään jäljellä olevan ajanjakson osalta, komissio vahvistaa määrärahat vuosille 1998 ja 1999. Bulgariaa voidaan lisäksi tukea vuodelle 1998 suunnitellun ns. catch-up -välineen avulla. Rahoitusehdotukset esitetään Phare-ohjelman hallintokomitealle asetuksen (ETY) N:o 3906/89 mukaisesti. Hakijamaiden osallistumista yhteisrahoitukseen edellytetään järjestelmällisesti kaikissa investointihankkeissa. Vuodesta 2000 alkaen annettava rahoitusapu sisältää maataloudelle annettavan avun ja rakennevälineen, joilla asetetaan koheesiorahastoa vastaavat toimenpiteet etusijalle.5. Ehdollisuus Yhteisön avun edellytyksenä on, että Bulgaria noudattaa Eurooppa-sopimuksen mukaisia sitoumuksiaan, jatkaa toimia Kööpenhaminassa vahvistettujen edellytysten täyttämiseksi ja edistyy tämän liittymistä valmistelevan kumppanuuden täytäntöönpanossa. Näiden yleisten edellytysten noudattamatta jättäminen saattaa johtaa neuvoston päätöksen antamiseen rahoitusavun keskeyttämisestä asetuksen (EY) N:o 622/98 4 artiklan nojalla.6. Valvonta Liittymistä valmistelevan kumppanuuden täytäntöönpanoa valvotaan Eurooppa-sopimuksen yhteydessä. Valvominen aloitetaan vuonna 1998, ennen kuin komissio antaa neuvostolle ensimmäisen säännöllisin väliajoin annettavan kertomuksensa, jossa arvioidaan Bulgarian edistymistä, mukaan lukien liittymistä valmistelevan kumppanuuden täytäntöönpano.Liittymistä valmistelevan kumppanuuden asianomaisia osa-alueita käsitellään osa-alueesta vastaavassa alakomiteassa. Assosiaatiokomitea käsittelee ensisijaisiin tavoitteisiin ja välivaiheen tavoitteisiin liittyvää yleistä kehitystä, edistymistä ja ongelmia sekä alakomiteoiden sille käsiteltäviksi toimittamia erityisiä kysymyksiä. Assosiaatiokomitea raportoi assosiaationeuvostolle liittymistä valmistelevan kumppanuuden täytäntöönpanosta.Phare-ohjelman hallintokomitea varmistaa, että rahoituspäätökset ovat liittymistä valmistelevan kumppanuuden mukaisia.Liittymistä valmistelevaa kumppanuutta muutetaan tarvittaessa asetuksen (EY) N:o 622/98 2 artiklan mukaisesti. Komissio ehdottaa, että tätä kumppanuutta tarkastellaan ennen vuoden 1999 loppua ja säännöllisin väliajoin sen jälkeen, mistä neuvosto tekee muodollisen päätöksen. Näissä tarkasteluissa arvioidaan tarvetta tarkentaa välitavoitteita sen perusteella, kuinka Bulgariaa on edistynyt tämän kumppanuuden mukaisesti asetettujen tavoitteiden saavuttamisessa.


Avis juridique important

|

31996D0109

96/109/EY: Neuvoston päätös, tehty 29 päivänä tammikuuta 1996, merentakaisten maiden ja alueiden Euroopan yhteisöön assosioitumiseen 1 päivästä maaliskuuta 1995 sovellettavista siirtymätoimenpiteistä

Virallinen lehti nro L 026 , 02/02/1996 s. 0027 - 0027

NEUVOSTON PÄÄTÖS,tehty 29 päivänä tammikuuta 1996,merentakaisten maiden ja alueiden Euroopan yhteisöön assosioitumiseen 1 päivästä maaliskuuta 1995 sovellettavista siirtymätoimenpiteistä (96/109/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 tehdyn neuvoston päätöksen 91/482/ETY (1) ja erityisesti sen 240 artiklan,ottaa huomioon komission ehdotuksen,sekä katsoo, ettäpäätöstä 91/482/ETY sovelletaan 10 vuoden ajan 1 päivästä maaliskuuta 1990 alkaen,päätöksen 154 artiklan 4 kohdassa määrätään, että uusia rahoitustukia vahvistetaan päätöksessä tarkoitetulle toiselle viiden vuoden ajanjaksolle, jasiihen saakka, kun neuvosto vahvistaa uusia tukia, on tarpeen antaa tarkoituksenmukaisia määräyksiä 1 päivästä maaliskuuta 1995 sovellettavien siirtymäkauden toimenpiteiden mukaisesti,ON PÄÄTTÄNYT SEURAAVAA:1 artikla 1. Siihen saakka, kun päätöksen 91/482/ETY 119 artiklan 2 kohdassa tarkoitetut jäljellä olevat määrät on käytetty loppuun, niitä käytetään 114 artiklassa määrättyihin tarkoituksiin ja niihin sovelletaan Stabex-järjestelmää.2. Siihen saakka, kun päätöksen 91/482/ETY 142 artiklan 2 kohdassa tarkoitetut jäljellä olevat määrät on käytetty loppuun, niitä käytetään 137 artiklassa määrättyihin tarkoituksiin ja niihin sovelletaan erityistä rahoitustukijärjestelmää (Sysmin).2 artikla Neuvosto tarkistaa tämän päätöksen täytäntöönpanon, kun päätöksen 91/482/ETY 154 artiklan 4 kohdassa määrätty, päätöksessä tarkoitetun toisen viiden vuoden ajanjakson rahoitustukia koskeva päätös tulee voimaan.3 artikla Tämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Sitä sovelletaan 1 päivästä maaliskuuta 1995.Tehty Brysselissä 29 päivänä tammikuuta 1996.Neuvoston puolestaS. AGNELLIPuheenjohtaja(1) EYVL N:o L 263, 19.9.1991, s. 1, päätös sellaisena kuin se on muutettuna vuoden 1994 liittymisasiakirjalla.


title: 2005/358/EY: Neuvoston päätös, tehty 26 päivänä huhtikuuta 2005, Euroopan unionin jäsenvaltioiden operatiivisesta ulkorajayhteistyöstä huolehtivan viraston toimipaikan sijainnista

text:
               4.5.2005

               FI

               Euroopan unionin virallinen lehti

               L 114/13

      NEUVOSTON PÄÄTÖS,
   tehty 26 päivänä huhtikuuta 2005,
   Euroopan unionin jäsenvaltioiden operatiivisesta ulkorajayhteistyöstä huolehtivan viraston toimipaikan sijainnista
   (2005/358/EY)
   EUROOPAN UNIONIN NEUVOSTO, joka
   ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston (jäljempänä ’virasto’) perustamisesta 26 päivänä lokakuuta 2004 annetun neuvoston asetuksen (EY) N:o 2007/2004 (1) 15 artiklan viidennen kohdan,
   ON PÄÄTTÄNYT SEURAAVAA:
   1 artikla
   Viraston toimipaikka sijaitsee Varsovassa, Puolassa.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxemburgissa 26 päivänä huhtikuuta 2005.

            Neuvoston puolesta

            Puheenjohtaja

         F. BODEN

      (1)  EUVL L 349, 25.11.2004, s. 1.


title: Neuvoston päätös annettu 17 päivänä lokakuuta 2016, Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä

text:
               20.10.2016

               FI

               Euroopan unionin virallinen lehti

               C 386/3

         NEUVOSTON PÄÄTÖS
   annettu 17 päivänä lokakuuta 2016,
   Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä
   (2016/C 386/05)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan työturvallisuus- ja työterveysviraston perustamisesta 18 päivänä heinäkuuta 1994 annetun neuvoston asetuksen (EY) N:o 2062/94 (1) ja erityisesti sen 8 artiklan,
   ottaa huomioon jäsenvaltioiden hallitusten sekä työntekijöiden ja työnantajien järjestöjen neuvostolle toimittamat ehdokasluettelot,
   ottaa huomioon työterveyden ja työturvallisuuden neuvoa-antavan komitean varsinaisten jäsenten ja varajäsenten luettelot,
   sekä katsoo seuraavaa:

               (1)

               Neuvosto nimitti 2 päivänä joulukuuta 2013 (2), 12 päivänä kesäkuuta 2014 (3), 18 päivänä marraskuuta 2014 (4), 15 päivänä joulukuuta 2014 (5), 16 päivänä maaliskuuta 2015 (6), 20 päivänä huhtikuuta 2015 (7), 10 päivänä marraskuuta 2015 (8) ja 15 päivänä helmikuuta 2016 (9) tekemillään päätöksillä Euroopan työterveys- ja työturvallisuusviraston johtokunnan varsinaiset jäsenet ja varajäsenet toimikaudeksi, joka päättyy 7 päivänä marraskuuta 2016.

               (2)

               Jäsenet jatkavat tehtävissään, kunnes heille on nimitetty seuraajat tai heidät on valittu uudelleen.

               (3)

               Olisi nimitettävä kolmivuotiskaudeksi Euroopan työterveys- ja työturvallisuusviraston johtokunnan varsinaiset jäsenet ja varajäsenet,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan työterveys- ja työturvallisuusviraston johtokunnan varsinaisiksi jäseniksi ja varajäseniksi 8 päivänä marraskuuta 2016 alkavaksi ja 7 päivänä marraskuuta 2019 päättyväksi toimikaudeksi:
   I   HALLITUSTEN EDUSTAJAT

               Maa

               Varsinaiset jäsenet

               Varajäsenet

               Belgia

               Véronique CRUTZEN

               Nadine GILIS

               Bulgaria

               Darina KONOVA

               Vaska SEMERDZHIEVA

               Tšekki

               Jaroslav HLAVÍN

               Zdeněk ŠMERHOVSKÝ

               Tanska

               Charlotte SKJOLDAGER

               Annemarie KNUDSEN

               Saksa

               Kai SCHÄFER

               Ellen ZWINK

               Viro

               Maret MARIPUU

               Eva PÕLDIS

               Irlanti

               Paul CULLEN

               Marie DALTON

               Kreikka

               Ioannis KONSTANTAKOPOULOS

               Georgios GOURZOULIDIS

               Espanja

               María Dolores LIMÓN TAMÉS

               Mercedes TEJEDOR AIBAR

               Ranska

               Frédéric TEZE

               Arnaud PUJAL

               Kroatia

               Zdravko MURATTI

               Jere GAŠPEROV

               Italia

               —

               —

               Kypros

               Anastassios YANNAKI

               Aristodemos ECONOMIDES

               Latvia

               Renārs LŪSIS

               Jolanta GEDUŠA

               Liettua

               Aldona SABAITIENĖ

               Vilija KONDROTIENĖ

               Luxemburg

               Marco BOLY

               John SCHNEIDER

               Unkari

               Katalin BALOGH

               Gyula MADARÁSZ

               Malta

               Melhino MERCIECA

               Mark GAUCI

               Alankomaat

               Rob TRIEMSTRA

               Martin G. DEN HELD

               Itävalta

               Gertrud BREINDL

               Anna RITZBERGER-MOSER

               Puola

               Danuta KORADECKA

               Joanna FAŁDYGA

               Portugali

               António SANTOS

               Carlos Jorge PEREIRA

               Romania

               Dantes Nicolae BRATU

               Anca Mihaela PRICOP

               Slovenia

               Nikolaj PETRIŠIČ

               Vladka KOMEL

               Slovakia

               —

               Romana ČERVIENKOVÁ

               Suomi

               Leo SUOMAA

               Wiking HUSBERG

               Ruotsi

               Erna ZELMIN EKENHEM

               Boel CALLERMO

               Yhdistynyt kuningaskunta

               Clive FLEMING

               Stuart BRISTOW

   II   TYÖNTEKIJÄJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Belgia

               Herman FONCK

               Caroline VERDOOT

               Bulgaria

               Aleksander ZAGOROV

               Ivan KOKALOV

               Tšekki

               Radka SOKOLOVÁ

               Václav PROCHÁZKA

               Tanska

               Jan KAHR FREDERIKSEN

               Maria BJERRE

               Saksa

               Sonja KÖNIG

               Moriz-Boje TIEDEMANN

               Viro

               Aija MAASIKAS

               Argo SOON

               Irlanti

               Dessie ROBINSON

               Sylvester CRONIN

               Kreikka

               Andreas STOIMENIDIS

               Ioannis ADAMAKIS

               Espanja

               Pedro J. LINARES

               —

               Ranska

               —

               —

               Kroatia

               Gordana PALAJSA

               Marko PALADA

               Italia

               —

               —

               Kypros

               Nikos SATSIAS

               Stelios CHRISTODOULOU

               Latvia

               Ziedonis ANTAPSONS

               Mārtiņš PUŽULS

               Liettua

               Inga RUGINIENĖ

               Ričardas GARUOLIS

               Luxemburg

               Jean-Luc DE MATTEIS

               Robert FORNIERI

               Unkari

               Károly GYÖRGY

               —

               Malta

               Anthony CASARU

               Alfred LIA

               Alankomaat

               H. VAN STEENBERGEN

               W. VAN VEELEN

               Itävalta

               Julia NEDJELIK-LISCHKA

               Alexander HEIDER

               Puola

               Agnieszka MIŃKOWSKA

               Dariusz GOC

               Portugali

               —

               Vanda Teresa ROGADO PEREIRA DA CRUZ

               Romania

               Corneliu CONSTANTINOAIA

               Mihaela DARLE

               Slovenia

               Lučka BÖHM

               Katja GORIŠEK

               Slovakia

               Peter RAMPAŠEK

               Róbert STAŠKO

               Suomi

               Paula ILVESKIVI

               Erkki AUVINEN

               Ruotsi

               Karin FRISTEDT

               Christina JÄRNSTEDT

               Yhdistynyt kuningaskunta

               Hugh ROBERTSON

               —

   III   TYÖNANTAJAJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Belgia

               Kris DE MEESTER

               Thierry VANMOL

               Bulgaria

               Georgi STOEV

               —

               Tšekki

               —

               Martin RÖHRICH

               Tanska

               Lena SØBY

               —

               Saksa

               Eckard METZE

               Stefan ENGEL

               Viro

               Marju PEÄRNBERG

               Piia SIMMERMANN

               Irlanti

               Michael GILLEN

               —

               Kreikka

               Christos KAVALOPOULOS

               Anastasia AVLONITOU

               Espanja

               Marina GORDÓN ORTÍZ

               Laura CASTRILLO NUÑEZ

               Ranska

               —

               —

               Kroatia

               Nenad SEIFERT

               Admira RIBIČIĆ

               Italia

               —

               —

               Kypros

               Emilios MICHAEL

               Polyvios POLYVIOU

               Latvia

               Ilona KIUKUCĀNE

               —

               Liettua

               Vaidotas LEVICKIS

               Jonas GUZAVIČIUS

               Luxemburg

               François ENGELS

               Pierre BLAISE

               Unkari

               —

               —

               Malta

               —

               —

               Alankomaat

               W.M.J.M. VAN MIERLO

               R. VAN BEEK

               Itävalta

               Christa SCHWENG

               Julia ENZELSBERGER

               Puola

               Rafał HRYNYK

               —

               Portugali

               Manuel Marcelino Peralta PENA COSTA

               Luís HENRIQUE

               Romania

               Ovidiu NICOLESCU

               Daniela SÂRBU

               Slovenia

               Igor ANTAUER

               Karmen FORTUNA JEFIM

               Slovakia

               Silvia SUROVÁ

               Róbert MEITNER

               Suomi

               Jan SCHUGK

               Riitta WÄRN

               Ruotsi

               Bodil MELLBLOM

               Ned CARTER

               Yhdistynyt kuningaskunta

               Rachel SMITH

               —

         2 artikla
   Neuvosto nimittää myöhemmin varsinaiset jäsenet ja varajäsenet, joita ei ole vielä nimetty.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 17 päivänä lokakuuta 2016

            Neuvoston puolesta

            Puheenjohtaja

         L. SÓLYMOS

      (1)  EYVL L 216, 20.8.1994, s. 1.

      (2)  Neuvoston päätös, annettu 2 päivänä joulukuuta 2013, Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä (EUVL C 360, 10.12.2013, s. 8).

      (3)  Neuvoston päätös, annettu 12 päivänä kesäkuuta 2014, Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä Liettuan ja Maltan osalta (EUVL C 182, 14.6.2014, s. 14), ja neuvoston päätös, annettu 12 päivänä kesäkuuta 2014, Euroopan työterveys- ja työturvallisuusviraston johtokunnan varsinaisen jäsenen ja varajäsenen nimittämisestä Ranskan osalta (EUVL C 186, 18.6.2014, s. 5).

      (4)  Neuvoston päätös, annettu 18 päivänä marraskuuta 2014, Euroopan työterveys- ja työturvallisuusviraston johtokunnan latvialaisen varsinaisen jäsenen ja varajäsenen nimittämisestä (EUVL C 420, 22.11.2014, s. 6).

      (5)  Neuvoston päätös, annettu 15 päivänä joulukuuta 2014, Euroopan työterveys- ja työturvallisuusviraston johtokunnan varsinaisen jäsenen nimittämisestä Saksan osalta (EUVL C 453, 17.12.2014, s. 2).

      (6)  Neuvoston päätös (EU) 2015/453, annettu 16 päivänä maaliskuuta 2015, Euroopan työterveys- ja työturvallisuusviraston johtokunnan tanskalaisen jäsenen ja saksalaisen varajäsenen nimittämisestä (EUVL L 75, 19.3.2015, s. 18).

      (7)  Neuvoston päätös, annettu 20 päivänä huhtikuuta 2015, Euroopan työterveys- ja työturvallisuusviraston johtokunnan jäsenen nimittämisestä Slovenian osalta ja varajäsenen nimittämisestä Ruotsin osalta (EUVL C 130, 22.4.2015, s. 2), ja neuvoston päätös, annettu 20 päivänä huhtikuuta 2015, Euroopan työterveys- ja työturvallisuusviraston johtokunnan varajäsenen nimittämisestä Slovakian osalta (EUVL C 130, 22.4.2015, s. 5).

      (8)  Neuvoston päätös, annettu 10 päivänä marraskuuta 2015, Euroopan työterveys- ja työturvallisuusviraston johtokunnan varsinaisen jäsenen ja varajäsenen nimittämisestä Unkarin osalta (EUVL C 380, 14.11.2015, s. 2).

      (9)  Neuvoston päätös, annettu 15 päivänä helmikuuta 2016, Euroopan työterveys- ja työturvallisuusviraston johtokunnan varajäsenen nimittämisestä Espanjan osalta (EUVL C 62, 18.2.2016, s. 2).